Objavljen izveštaj o gubicima firmi u koncernu Agrokor | Novosadski informativni portal 021\nObjavljen izveštaj o gubicima firmi u koncernu Agrokor\nRevidirani finansijski izveštaj pokazao je da su kompanije iz sastava koncerna Agrokor u prošloj godini poslovale s gubicima ili manjom dobiti, a najveći neto gubitak ostvaren je u maloprodajnom delu, ukupno 290 miliona evra, od čega samo u Konzumu 250 miliona evra, objavljeno je danas u Zagrebu.\nInfo 05.10.2017. | 21:24 > 21:58\nVrednost bilansa Agrokorovih kompanija je smanjena za 1,7 milijardi evra. Izveštajem nije obuhvaćena kompanija Agrokor d.d, odnosno izveštaj za tu kompaniju biće predstavljen u ponedeljak, kada će biti predstavljen i revidirani konsolidovani finansijski izveštaj koncerna.\nVanredni poverenik za Agrokor Ante Ramljak izjavio je da je revizija u maloprodajnom sektoru obuhvatila Konzum i Tisak, a ukupni negativni efekat u 2015. i 2016. u tom segmentu je iznosio oko 330 miliona evra. Prema izveštaju, najveći hrvatski maloprodajni lanac Konzum u prošloj godini je poslovao s gubitkom od 250 miliona evra, a poslovni prihodi su mu bili 1,4 milijarde evra.\n"Neki od izveštaja sadrže značajne ispravke na izveštajima za 2015. i 2016. Da nije bilo ovog zakona (leks Agrokor) finansijski izveštaji bi doveli u pitanje buduće postojanje cele grupe i kompanije, odnosno išlo bi se u stečaj", rekao je Ramljak. On je rekao da su neke stvari i u 2015. bile pogrešno knjižene i nepravilno vrednovane.\nU 2015. godini je Konzum prikazao dobit od 31,1 milion evra, ali stvarni rezultat je gubitak od 190 miliona evra, što je, kako je rekao Ramljak, gubitak iznad visine kapitala. Glavni generator gubitka u Konzumu je izašao iz testa vrednosti imovine, odnosno testa na umanjenje vrednosti imovine. Uz to je rečeno da je firma Idea u Srbiji prepuštena Merkatoru.\nRamljak je rekao da je situacija bolja što se tiče poljoprivrede i prehrane, odnosno da je u 2016. ostvaren neto gubitak od 40 miliona evra, odnosno 93 miliona evra.\nOn nije hteo da govori o mogućoj krivičnoj odgovornosti vlasnika kompanije Ivice Todorića ili nekog iz uprave. Potvrdio je da je sa svim brojkama upoznato državno tužilaštvo.\nVanredni poverenik za Agrokor je rekao da sve kompanije sada posluju stabilno i imaju budućnost.\nDomaćim i stranim investitorima koji ulažu u Srbiji od juna je dostupno dodatnih 10 miliona evra za podsticaje u 2018. godini, a Ministarstvo privrede pozvalo je privrednike da se prijave za ostvarivanje tog prava.\nDinar će u ponedeljak, 23. jula zadržati približno istu vrednost prema evru u odnosu na danas i zvanični srednji kurs biće 118,05 dinara za jedan evro, objavila je Narodna banka Srbije (NBS).\nJapanski spoljnotrgovinski suficit skočio u junu 66 odsto\nJapanski spoljnotrgovinski suficit skočio je u junu za 66 odsto međugodišnje usled snažnog porasta isporuka robe u Kinu i u druge azijske zemlje, dok je bilateralna trgovina sa SAD-om oslabila.\nEvropska unija priprema listu kontramera u slučaju eventualnih američkih tarifa na evropske automobile, izjavila je danas evropska komesarka za trgovinu Sesilija Malmstrem.\nU EU su stupile na snagu privremene mere zaštite na uvoz čelika, a Srbija se ne nalazi na listi zemalja na koje će se te tarife primenjivati.\n19.07.2018. Info 27\nMada su menadžment državnog operatera, zaposleni i glasniji deo stručne javnosti godinama gromko zborili o uspešnosti kompanije, ukupni prihodi i profit uočljivo opadaju, a krupnije investicije i dalje se planiraju realizovati "uz pomoć većinskog akcionara, države", što znači novcem poreskih obveznika.\nAntić: Za RTB Bor zainteresovane četiri kompanije\nMinistar rudarstva Aleksandar Antić kaže da su se četiri kompanije javile za otkup dokumentacije već prvog dana od tendera za strateškog partnera za RTB Bor.\n"Suinvestitor Beograda na vodi prodaje imovinu jer ima problema u finansiranju projekata"\n18.07.2018. Info 5\nKonsultant za strane investicije Mahmut Bušatlija rekao je da vest da predsednik kompanije Emar (Emaar) iz Dubaija Mohamed Alabar, koji je suinvestitor sa državom Srbijom u projekat Beograd na vodi, prodaje imovinu u vrednosti 1,4 milijardi dolara u jeku pada cena nekretnina govori da ima velikih problema u finansiranju njegovih projekata i da bi i to beogradsko naselje moglo dobiti novog vlasnika.\nZavršili na crnoj listi Kreditnog biroa zbog duga od nekoliko dinara\nI nekoliko dinara duga može da napravi veliki problem sa bankama, osiguravajućim kućama i privatnim izvršiteljima.\nData saglasnost da Direct Media postane vlasnik TV Pink M\nSavet Agencije za elektronske medije izdao je saglasnost za promenu vlasničke strukture preduzeća Pink M Company iz Podgorice, emitera Televizije Pink M, kojom se prenosi 100 odsto vlasništva na firmu Direct Media iz Srbije.


MUP /Uhapšen mladić koji je jučer u Sarajevu usmrtio muškarca u invalidskim kolicima / Radio Sarajevo\nMUP / Uhapšen mladić koji je jučer u Sarajevu usmrtio muškarca u invalidskim kolicima\n18. 03. 2017. u 10:32:00 L. R.\nMladić, inicijala S.B. (23) koji je u petak, upravljajući automobilom Peugeot, usmrtio muškarca u invalidskim kolicima, uhapšen je sinoć u 22.35, rečeno je za portal Radiosarajevo.ba iz MUP-a Kantona Sarajevo.\nMladić je osumnjičen za krivično djelo protiv sigurnosti javnog saobraćaja i očekuje se bude predat u nadležnost Tužilaštva.\nMuškarac, inicijala N.K., koji je preminuo ima 52 godine, a sve se dogodilo u petak u sarajevskom naselju Stup, oko 15.50. N. K. se kretao u pomoćnim invalidskim kolicima, a od siline udara sletio je u kanal koji se nalazi pored ceste.\nPovrijeđeni je nakon nesreće prevezen u u Opću bolnicu "Prim.dr. Abdulah Nakaš" gdje mu je ukazana ljekarska pomoć, a zatim je prebačen na Klinički centar Univerziteta u Sarajevu, no on je nekoliko sati nakon nesreće nažalost podlegao povredama.\nNavodno, vozač Peugeota sarajevskim policajcima je kazao kako je do sudara došlo jer nije vidio muškarca u kolicima s obzirom na to da je ispred njega išao kamion.\nTagovi: Sarajevo MUP KS saobraćajna nesreća\nU bolnici / Preminuo muškarac kojeg je u invalidskim kolicima na Stupu udario automobil\nSarajevo / Automobilom na Stupu udario muškarca u invalidskim kolicima


Xerox mami kupce sa „zelenijim” tonerom\nRefill BROS\t26.11.2008 01:47\nKompanija Xerox je objavila planove za početak proizvodnje u SAD sledeće godine, a upitanju je novi toner za štampanje koji zahteva manje toplote za pripajanje na stranicu, što znači da kompanija može ponuditi preduzećima i potrošačima štampače koji koriste manje energije.\nSa nazivom Ultra Low-Melt EA Toner, ovaj proizvod može smanjiti celokupnu potrošnju energije digitalnih uređaja za štampanje za oko 30%. To je zato što se od 50% do 80% od ukupne energije štampača koristi za stvaranje potrebne toplote za pripajanje tonera na stranicu.\nPrema rečima kompanije Xerox, novi low-melt toner može biti pripojen na stranicu na temperaturama već od 45 stepeni Farenhajta manje od tonera koji se trenutno koristi u Xerox proizvodima, dok pritom proizvodi slike istog kvaliteta.\nNovi toner će biti pogodan za sve buduće Xerox proizvode, od desktop i high-end kancelarijskih štampača do high-speed komercijalnih kolor štamparskih mašina.\nXerox nije otkrio koje će cene biti za novi toner u poređenju sa trenutnim cenama.


17-11-2019 11:51 Svet Planeta\nUkrajinski ratni brodovi „Berdjansk“, „Nikopolj“ i tegljač „Jani Kapu“ napuštaju mesto na kom su usidreni u luci Kerč u pratnji ruskih brodova, saopštio je izvor u bezbednosnim organima Krima.\nPrema informacijama sagovornika agencije, brodovi će biti predati ukrajinskoj strani u neutralnim vodama.\nRanije je pomoćnik ukrajinskog predsednika Andrej Jermak Proces izjavio da se vraćanja ukrajinskih ratnih brodova zadržanih u Kerčkom moreuzu 25. novembra 2018. nalazi u završnoj fazi.\nTri broda ukrajinske ratne mornarice „Berdjansk“, „Nikopolj“ i „Jani Kapu“ 25. novembra su, narušavajući članove 19 i 21 Konvencije UN o morskom pravu, presekla državnu granicu Rusije. Brodovi su ušli u privremeno zatvorene vode Rusije i nekoliko sati izvodili opasne manevre, ne odgovarajući na zahteve ruskih brodova koji su ih pratili. Sva tri broda su zadržana i kasnije prevezena do luke u Kerču.\nDa li izraelski avioni F-35 mogu da odole ruskom S-400, saznajte OVDE.


BH novinari: Sebija Izetbegović da se izvini novinarima - Direkt Portal\nBH novinari: Sebija Izetbegović da se izvini novinarima\n02.02.2019 14:44 bh novinari, novinari, pres, sebija izetbegovic 0\nUpravni odbor Udruženja BH novinari upućuje javni protest Sebiji Izetbegović, direktorki Kliničkog centra Univerziteta u Sarajevu (KCUS), zbog uvredljivog, arogantnog i neprofesionalnog postupanja prema novinarima i medijima na press konferenciji u Sarajevu 31. januara ove godine.\n„Jednostavan događaj, čija je svrha trebala biti prezentovanje rezultata poslovanja najveće javne zdravstvene ustanove u BiH, pretvorio se, zaslugom doktorice Izetbegović i njenih saradnika, u višesatni performans, tokom kojeg su novinari ismijavani, istjerivani iz sale ili na druge, nekulturne načine onemogućeni u dobijanju informacija od javnog značaja. Upravni odbor BH novinara osudjuje takvo postupanje, ocjenjuje ga neprimjerenim, suprotnim osnovnim postulatima javnog komuniciranje i ponižavajućim za obje profesije – i novinarsku i ljekarsku“, navodi se u saopštenju.\nDodaje se da bez namjere da određuju vodećim ljudima sarajevskog KCUS – a na koji će način organizovati konferenciju za novinare, smatraju da niko, pa ni doktorica Izetbegović sa saradnicima, nema pravo obrušiti se na novinare pojedinih medija, uskratiti im odgovore na pitanja o poslovanju, kvaliteti i nivou usluga građanima, kao i odlasku brojnih stručnjaka iz ove zdravstvene ustanove.\n„S tim u vezi, Upravni dobor BH novinara zahtjeva od direktorice Izetbegović izvinjenje medijima i cjelokupnoj bh. javnosti zbog neprihvatljivog ponašanja prema novinarima, uključujući i uskraćivanje odgovora na pitanja o učestalim, javnim kritikama njenog rada i zdravstvenih usluga u KCUS – u. Upravni odbor BH novinara poziva, takođe, novinare i medije da sa mnogo više profesionalnog dostojanstva i kolegijalnosti postupaju u sitacijama kada javni zvaničnici vrijedjaju njihove koleginice i kolege, uskraćuju im odgovore na kritička pitanja ili ih istjeruju sa javnih događaja. U takvim bi situacijama svi novinari, solidarno, morali napustiti dogadjaj, te bojkotovati rad ustanova i pojedinaca koji ruše integritet novinarske profesije, medijske slobode i druge vrijednosti demokratskih društava“, istakli su iz udruženja BH novinari.


Dve nedelje pomera kazaljke u nazad\nŠezdesetšestogodišnji Britanac Kit Gidings naredne dve sedmice moraće da pomera kazaljke na svojih više od 600 satova koje je sakupljao decenijama. Penzionisani sajdžija, koji je životni vek proveo u fabrici satova, kaže da bi pomeranje kazaljki za jedan sat unazad moglo da ošteti osetljive mehanizme, pogotovo na satovima koji su stari više od sto godina.\nZbog toga na svakom satu kazaljke pomera 11 sati unapred. "Zaljubljen sam u satove i nije mi teško da to radim. Obožavam svaki sat koji imam", rekao je strastveni kolekcionar iz Berkhamšteda.\nKaže da ponekad satove namesti da pokazuju vreme u svim većim gradovima sveta i dodaje da je za njegove ukućane ipak problem na svaki puni sat, jer većina satova to na neki način označi, tako da u tih pet do deset sekundi u kući zna da bude dosta bučno.\n"Najveći je problem ako neko u tom trenutku razgovara telefonom. Već smo, međutim, navikli na to, pa se trudimo da u tim trenucima ne koristimo telefon", kaže Gidins.


Obuka za energetske menadžere Srbije | Stakleno Zvono e-TV magazin\nby Stakleno Zvono · March 10, 2014\nPovodom 5. marta, Svetskog dana energetske efikasnosti, Centralno evropski forum za razvoj, CEDEF, je u saradnji sa kompanijom CERESIT organizovao OBUKU ZA ENERGETSKE MENADŽERE, članove Mreže energetskih menadžera Srbije, MEMS-a, u CERESIT Fabrici za proizvodnju građevinskih lepkova i materijla u Inđiji. Zakonom o efikasnom korišćenju energije predviđeno je da svaka lokalna samouprava sa više od 20.000 stanovnika ima energetskog menadžera koji je u obavezi da, između ostalog, prikuplja i analizira podatke o potrošnji energije, predlaže i sprovodi mere i aktivnosti za povećanje energetske efikasnosti, kreira i dostavlja resornom ministarstvu planove, programe i izveštaje u domenu efikasnog korišćenja energije. CEDEF je učinio značajan korak u pravcu operacionalizacije ove veoma važne funkcije osnivanjem MEMS-a 2011. godine na Prvom CEDEF Samitu energetskih menadžera Srbije. Za 10 godina koliko postoji, CEDEF je do sada, zajedno sa ovom, organizovao 11 stručnih obuka i 4 studijska putovanja. Obuka u saradnji sa kompanijom HENKEL CERESIT je organizovana sa ciljem da se predstavnicima gradova i opština, lokalnih i regionalnih uprava i samouprava, odnosno energetskim menadžerima zaduženim za primenu mera energetske efikasnosti (EE) i veće upotrebe obnovljivih izvora energije (OIE), predstave najnoviji trendovi, tehnologije i primeri dobre prakse u primeni mera EE i korišćenja OIE u Evropi.\nUslove, sadržinu i način izdavanja sertifikata o energetskim svojstvima zgrada – „energetski pasoš“ –praktični koraci za svaku lokalnu samoupravu\nObjekti izgrađeni tokom sedamdesetih godina prošlog veka, koji ujedno predstavljaju i najveći deo stambenog fonda Srbije, imaju prosečnu potrošnju oko 190kWh po m² na godišnjem nivou. U Srbiji se čak 65% od ukupne energije troši na grejanje domaćinstava. Ovi stanovi, pritom, nemaju gotovo nikakvu izolaciju pa je za njihovo zagrevanje potrebno mnogo više energije u odnosu na one koji su izolovani. Kvalitetna termoizolacija može da uštedi i do 40%, energije i takve investicije se mogu isplatiti u periodu od tri do pet godina.\nOBELEŽEN SVETSKI DAN ENERGETSKE EFIKASNOSTI (46.2%)\nSRBIJA NERACIONALNO KORISTISTI ENERGIJU (31%)\nEU i SAD - razmena nuklearnog otpada (28.1%)\nINDIVIDUALNO I DALJINSKO GREJANJE U SRBIJI (24%)\nPerspektive obnovljivih izvora energije do 2020. godine (24%)\nTags: Centralno-evropski forum za razvoj (CEDEF)CeresitEEenergetska efikasnostlokalna samoupravaMEMSOIEsamitSvetski dan\nNext story EKO KAMPANJA – STOP TROVANJU PTICA GRABLJIVICA!\nPrevious story Srbiji neophodna postrojenja za tretman industrijskog otpada


Banatski Sokolac: Sadnja mladica topola uspešno završena - eVršac\nU naselju Banatski Sokolac nastavljeni su radovi uređenju, pošumljavanju i ozelenjavanju javnih površina.\nU sklopu akcije “Zasadi drvo” meštani ovog sela iskoristili su povoljne vremenske uslove i prključili se jednom širem projektu pošumljavanja i oplemenjavanja javnih površina mladim zasadima koji se sprovodi na teritoriji Opštine Pladnište.\n“U ovonedeljnoj akciji posadjeno je više od 50 stabala listopadnog drveća, mahom sadnica topola i belog bresta. Nakon više akcija sadnja drveća koje su sprovedene na teritoriji Opštine Plandište i meštani našeg sela su želeli da učine nešto lepo za naše malo mesto i tako daju svoj mali doprinos ovoj akciji koja se sprovodi na teritoriji cele opštine. Ukoliko vremenski uslovi dozvole u planu su i pošumljavanje i oplemenjavanje parcele koja se nalazi u krugu Mesne kancelarije i drugim javnim površinama”, istakao je Ilić Jovan, predsednik saveta MZ Banatski Sokolac.\nIlić još i dodaje da su se omladinci organizovali i ujedno sproveli akciju čišćenja javnih površina od plastičnih flaša i kesa, čime žele da ukažu svim meštanima na štetna dejstva plastike na životnu sredinu, ne samo što taj otpad predstavlja ruglo za lepo mesto kao što je Banatski Sokolac, već i značajno utiče na zagađenje.


Spajanje cijevi za Severni tok 2 u Rusiji.\nAdministracija predsjednika SAD Joe Bidena odustala je od uvođenja sankcija kompaniji koja gradi ruski gasovod Sjeverni tok 2, kao i direktoru te kompanije, saopštio je državni sekretar SAD Antony Blinken. Taj potez kritikovali su republikanci u Kongresu.\nU izvještaju State Departmenta koji je poslat Kongresu navodi se da su kompanija koja gradi Sjeverni tok 2 i njen direktor Matthias Warnig, inače blizak ruskom predsjedniku Vladimiru Putinu, zaslužili sankcije, ali je Blinken rekao da to nije u nacionalnom interesu SAD.\nBidenova administracija radi na ponovnom uspostavljanju veza sa Njemačkom, koja treba da se snabdijeva gasom iz Sjevernog toka 2.\nState Department je, međutim, uveo sankcije ruskim brodovima koji su počeli da polažu cijevi za gasovod u aprilu. Sankcionisana je i ruska mornarička spasilačka služba.\n"Ovim potezima administracija pokazuje da je posvećena energetskoj sigurnosti Evrope, što je u skadu sa obećanjem predsjednika da će obnoviti veze sa starim evropskim saveznicima i partnerima", navodi se u Blinkenovom saopštenju poslije susreta sa ruskim kolegom Sergejem Lavrovim.\nBiden se protivio projektu vrijednom 11 milijardi dolara koji predviđa transport ruskog gasa od Arktika do Njemačke i govorio da je to loše za Evropu. SAD u Evropu izvoze tečni prirodni gas, ali je ruski gas jeftiniji.\nWashington se pribojava da bi Rusija mogla da iskoristi Sjeverni tok 2 kao adut u odnosima sa državama EU, koje bi na taj način zavisile od Moskve.\nRuska državna kompanija Gazprom sa zapadnim partnerima nastoji da završi izgradnju gasovoda ispod Baltičkog mora. Taj projekat je 95 posto završen, a SAD se i dalje trude da zaustave gradnju.\nPredstavnici u Kongresu iz obje partije, koji se protive projektu, smatraju da sankcije nisu dovoljno oštre.\nRepublikanski senator Jim Risch smatra da je odustajanje od sankcija "poklon Putinu koji će oslabiti SAD pred najavljeni samit Bidena i Putina".\nDemokratski senator Bob Menendez ocjenjuje da Bidenova administracija treba da uradi ono što Trumpova nije - da zaustavi kraj gradnje Sjevernog toka 2.\nNjemačka je, međutim, pritiskala SAD da prestanu sa protivljenjem gasovodu i da su odnosi dvije zemlje isuviše važni da bi ih ugrozio "komercijalni projekat".


Osim brisanja privatnih profila na društvenim mrežama, modnih pravila kojih se moraju pridržavati i ponašanje na koje u javnosti moraju izrazito paziti, vojvotkinjama je, baš kao i ostalim članovima kraljevske porodice, zbog titule zabranjeno koristiti određene reči prilikom razgovora.\nSocijalna antropologinja i autorka knjige "Watching the English" u kojoj se otkrivaju brojna pravila i običaji s dvora, za britanski Mirror otkrila je kojih to sedam reči članovi britanskog dvora ne smeju izgovarati.\nIako se čini kao najprikladniji način za izviniti se ili nekome dati do znanja da nisu čuli šta je rekao, članovi kraljevske porodice ne smeju je izgovarati pa radije koriste izraz "sorry".\nReč francuskog porekla najčešće se upotrebljava i razumljiva je širom sveta, no na dvoru ju je zabranjeno koristiti, zbog čega za toalet kažu "loo", što je jedan od oblika engleskih naziva.\nReći nekome na dvoru da mu sviđa kako mirišu u kraljevskoj porodici smatra se jezivim i neprikladnim. Tako vojvotkinje nikada neće reći da im se sviđa parfem neke osobe, već će upotrebiti izraz "scent", što doslovno znači "miris".


Koalicija KOLOSI Bijeljina svečanim prjemom obilježila 3. decembar\nKoalicija organizacija osoba sa invaliditetom Grada Bijeljina KOLOSI je u partnerstvu sa Gradskom upravom Bijeljina priredili prijem povodom obilježavanja Međunarodnog dana osoba sa invaliditetom 3. decembra u Centru za kulturu „Semberija”.\nPrijemu su prisustvovale osobe sa invaliditeom sa područja Grada Bijeljina, predstavnici Gradske uprave Bijeljina sa gradonačelnikom Mićom Mićićem, predstavnici javnog i privatnog sektora, predstavnici partnerskih udruženja koalicije i medije.\nU sklopu prijema postavljena izložba u Galeriji „Milenko Atanacković”, umjetničkih radova i eksponata osoba sa invaliditetom iz udruženja koja čine koaliciju KOLOSI. Prilikom prijema date izjave medijima. Tema današnjeg prijema bila „Osnaživanje osoba sa invaliditetom i osiguranje inkluzivnosti i ravnopravnosti”. Predstavnicima vlasti i javnosti poslata poruka da nam omoguće pravedno društvo u kojem osobe sa invaliditetom imaju jednake mogućnosti za ravnopravno učešće. Ujedno poručeno da osobe sa invaliditetom nisu žrtve, nego osobe koje imaju svoje potrebe i prava.\nGodišnje obilježavanje Međunarodnog dana osoba sa invaliditetom 3. decembra ima za cilj da promoviše razumjevanje problema invalidnosti i mobiliše podršku dostojanstvu, pravima i blagostanju osoba sa invaliditetom. Obilježavanjem ovog datuma se tako teži ka podizanju svijesti o dobrobiti integrisanja osoba sa invaliditetom u sve aspekte političkog, ekonomskog, obrazovnog i kulturnog života. Tema ovog dana je zasnovana na cilju potpunog i jednakog uživanja ljudskih prava i inkluzije u društvo osoba sa invaliditetom, prevashodno na dobrobit svih osoba sa invaliditetom i njihovu ravnopravnost u svim segmenitima društva.\nPrijem povodom obilježavanja Međunarodnog dana osoba sa invaliditetom 3. decembra Koalicija organizacija osoba sa invaliditetom Grada Bijeljina KOLOSI je organizovala u sklopu MyRight programa zajedničkih aktivnosti 2018.-2021.


eKapija | Crna Gora spremna za novu zimsku turističku sezonu - Provod na snegu i moru\nIzvor: eKapija | Sreda, 30.11.2016.| 10:37\nCrna Gora spremna za novu zimsku turističku sezonu - Provod na snegu i moru\nNacionalna turistička organizacija Crne Gore predstavila je u nedelju, 27. novembra, u saradnji sa crnogorskom ambasadom u Beogradu i lokalnim turističkim organizacijama, bogatu ponudu za doček Nove godine i najavila predstojeću sezonu.\nU novu zimsku sezonu 2016/17. Crna Gora ulazi sa optimističkim očekivanjima zasnovanim na spremnosti planinskih turističkih centara, novim značajnim hotelima visoke kategorije, novootvorenim ekskluzivnim malim hotelima, bogatim prazničnim programima duž crnogorskog primorja i već značajnim potvrđenim rezervacijama.\nKako navode iz Nacionalne turističke organizacije Crne Gore, nova sezona donosi poboljšan kvalitet ponude i usluga u svim segmentima turizma.\nStarwood Hotels i Resorts Worldwide otvaraju dva hotela u Kolašinu, i to Sheraton (16. decembra) i The Westin Kolašin Resort. Takođe, novootvoreni mali hoteli sa visokim nivoom usluge, kao i obogaćena ponuda - dodatni wellness i spa sadržaji nekih od postojećih hotela, značajno su doprineli ponudi smeštaja za ovu sezonu, kako u primorskom, tako i u planinskom delu Crne Gore.\nTuristi iz Francuske i ove godine dolaziće na skijanje u Kolašin putem agencijskog bukinga u vidu sedmodnevnih aranžmana u hotelu Bianca Resort and Spa u Kolašinu, a nacionalna avio kompanija Montenegro Airlines uvela je niz pogodnosti za putovanja iz Podgorice ili Tivta - povratne karte po nižim cenama u periodu od 7. novembra 2016. do 25. marta 2017. godine, izuzimajući period oko Nove godine (20. decembar 2016. - 10. januar 2017.).\nCrnogorski ski centri Žabljak, Kolašin, Vučje i Turjak formirali su cene usluga koje su i ove godine pristupačne. Na Žabljaku je cena privatnog smeštaja 10 EUR po osobi tokom zimske sezone, osim za novogodišnje praznike, dok će smeštaj u Kolašinu u privatnom sektoru koštati od 10 do 25 EUR. Cene u hotelskom smeštaju u Kolašinu kretaće se od 13 EUR po osobi za polupansion u hotelima sa 2 zvezdice do 65 EUR u kategoriji sa 4+ zvezdica.\nLepa Lukić i Jelena Gluščević, Turistička organizacija Budve\nJednodnevni ski pas za odrasle koštaće 15 EUR u Kolašinu i na Žabljaku, 10 EUR u ski centru Vučje, 8 EUR na Javorovači i 6 EUR na Turjaku. Sve žičare i staze na svim crnogorskim skijalištima ove sezone biće u funkciji.\nOsim skijanja, sankanja, bordovanja, dnevnog i noćnog hodanja na krpljama, snoukajta, na crnogorskim planinama gosti će moći da uživaju i u specijalnim ponudama agencija i adrenalinskim turama. Mnogobrojna etno sela pružaju udoban smeštaj, a tokom zime organizuju i atraktivne izlete, skijaške aranžmane i uspone.\nNovogodišnji provod na moru\nOrganizovani višednevni zabavni programi i koncerti poznatih izvođača iz regiona na trgovima primorskih gradova, vesela atmosfera na ulicama, u lokalima, restoranima i hotelima postali su sinonim za najbolji praznični provod u regionu i ove godine dovešće hiljade gostiju na crnogorsko primorje. Budva, Tivat, Herceg Novi i Bar radili su dosta na promociji ovih događaja i imaju izuzetno kvalitetan, raznovrstan i dinamičan novogodišnji program.\nU Budvi će program 31. decembra početi nastupom crnogorske grupe "Perper", nakon čega sledi koncert Željka Joksimovića. Prvog januara preko dana će se održati tradicionalni svečani koncert "Mediteranskog revijskog orkestra", a uveče će nastupiti grupa Highway Trio, Sergej Ćetković i Parni valjak. Drugog januara će goste uveseljavati Vanja Radovanović, grupa Frajle, Neno Belan. I u budvanskim hotelima je tradicionalno organizovan bogat program za novogodišnje praznike, pa će u hotelu "Splendid Resort&SPA" goste zabavljati Hari Mata Hari, Jelena Tomašević, Haris Džinović, kao i orkestar Žutog Serhatlića, a u hotelu Palas za dobru atmosferu biće zaduženi Dragana Mirković, Sergej Ćetković, Petar Grašo, Danijela Martinović i orkestar Ace Sofronijevića.\nU Tivtu će 31. decembra nastupati DJ Perry, Nina Petković i grupe "Dan poslije" i Prljavo kazalište. Prvog januara koncert u podne održaće Ana Rucner, a uveče će goste zabavljati DJ Perry, Vanja Radovanović i Haris Džinović.\nUdruženje privrednika u okviru organizacije dočeka Nove godine u periodu od 27. decembra do 3. januara postaviće na gradskoj rivi Pine prigodne montažne kućice na kojima će se služiti hrana i piće.\nHerceg Novi ove godine ima jedan od najbolje organizovanih novogodišnjih prazničnih programa. Novljani i gosti tog grada već 30. decembra imaće zagrevanje za najluđu noć na Trgu Nikole Đurkovića gde će nastupiti grupe Toć i Tropico band. Doček Nove godine organizovan je na trgu i za najmlađe, a program će biti nastavljen nastupom Perpetumobile benda i Dženana Lončarevića. Prvog januara nove 2017. godine na trgu će nastupiti grupe St.Luis band i Lexington band. Svečani doček Nove godine biće organizovan i u hotelu Palmon bay, kao i u Gradskoj kafani i mnogobrojnim lokalima na Škveru.\nNovogodišnji hepening u Baru održava se ove godine od 26. decembra do 2. januara. Svakog dana je predviđen Novogodišnji bazar od 16 do 22h, DJ žurke od 16h do 19h, i koncerti od 19 do 22h. Gosti Bara će Novu godinu dočekati uz grupu Katapult i Severinu, a 1. januara će gostovati Akademia i Bajaga.\nI glavni grad Podgorica ove godine priprema bogat program, pa će 31. decembra biti organizovan dečji novogodišnji koncert i zabavni program, a u večernjim satima koncert Kneza i Zorana Kalezića, kao i crnogorskih muzičara. Prvog januara biće održan koncert grupe Miligram i crnogorskih muzičara. Od 19. do 31. decembra biće organizovan Novogodišnji bazar na trgu Nezavisnosti.\nU hotelu Hilton Podgorica Crna Gora 31. decembra i 1. januara gostovaće Lepa Lukić, Mogul Bend i Bane Nedović sa bendom, dok će u Verde complexu 31. decembra sve goste zabavljati Marija Šerifović i Danijel Alibabić, a 1. januara Željko Joksimović i Danijel Alibabić.\nI brojni drugi hoteli organizuju spektakularan program za novogodišnje praznike, pa će tako u Bianca Resort and Spa tokom novogodišnjih praznika gostovati Bane Mojićević, Vanja Mijatović i Rada Sarić, a u hotelu Onogošt u Nikšiću za doček nastupaju Goca Tržan i Dejan Raičević, 1. januara Marija Šerifović i Teška industrija, a 2. januara Aco Pejović i Senkina djeca.\nCene smeštaja u primorskim hotelima za vreme praznika, zavisno od kategorije i standarda soba, kretaće se od 16 EUR u hotelima sa dve zvezdice do 25 i više za kategoriju 4 zvezdice. Cene u privatnom smeštaju biće od 5 do 30 EUR u sobama, i od 20 EUR u apartmanima.\nzimska turistička sezona u Crnoj Gori\nStarwood Hotels Kolašin\nResorts Worldwide Kolašin\nThe Westin Kolašin Resort\nhotel Bianca Resort and Spa Kolašin\nski centar Turjak\ngrupa Highway Trio\nhotel Splendid Resort&SPA\ngrupa Dan poslije


FULAM I MITROVIĆ JURE PREMIJER LIGU: Za elitu i 170 miliona funti | Novosti.RS\nU kratkim crtama, to bi bio opis večerašnjeg (20.45) finala plej-ofa Čempionšipa, u kojem će igrati Fulam i Brentford, a ulog je najveći - status premijerligaša u narednih godinu dana, kao i novčana nagrada od 170 miliona funti.\nBiće to i derbi zapadnog Londona dva inače ljuta rivala, što samo dodaje na težini samog meča. U nekim normalnijim vremenima, "Vembli" bi najverovatnije okupiralo "pola Londona", ali virusna pandemija je ljubiteljima najvažnije sporedne stvari na svetu uskratila još jednu poslasticu ovog leta.\nZa Fulam, to će biti šansa za povratak u najviši rang ostrvskog fudbala, posle godine "izgnanstva" u Čempionšipu. Na "Krejven Kotidžu" su ovih dana verovatno više nego ikad sa zebnjom iščekivali lekarske izveštaje o Aleksandru Mitroviću, za kojeg i dalje nije poznato da li će nastupiti večeras. Podsetimo, srpski napadač je zbog povrede zadnje lože propustio polufinalne okršaje sa Kardifom, u kojem se Fulam nekako provukao, ali jasno je da bez Mitrogola šanse tima koji vodi Skot Parker drastično opadaju. Toj tvrdnji u prilog najbolje govori činjenica da je Mitrović do plej-ofa bio najbolji strelac ligaškog fudbala u Engelskoj sa 26 golova.\nŠto se tiče Brentforda, eventualnom pobedom protiv Fulama, prvi put u istoriji bi osetili slast Premijerligaškog fudbala. Ove godine su pobrali simpatije neutralnih ljubitelja fudbala, zbog dopadljivog stila koji su gajili. Tu je veliki ulogu odigrao Oli Votkins, koji je pogotcima u polufinalu protiv Svonsija, takođe stigao do kote 26, pa bi finale moglo da bude i eventualni "mini-okršaj" dva vrhunska golgetera.\nMITAR POMAŽE I KAD NE IGRA\nJASNO je da od golgetereskog raspoloženja Mitrovića mnogo toga zavisi u ekipi Fulama, ali i ako ne zaigra večeras na "Vembliju", imaće veliku ulogu u podizanju ekipe.\n- Bio je najglasniji na tribinama, najviše sam njegov glas čuo. Vikao je i bodrio saigrače, i to je ono što je najbitnije, da stanemo jedni iza drugih. Bio je blizu da zaigra protiv Brentforda, ali nisam smeo da rizikujem - rekao je trener Fulama Skot Parker posle polufinala plej-ofa.\nAleksandar Mitrović FK Fulam Premijer liga Čempionšip\n11:16 Drama na kruzeru kod obala Grčke: Korona među članovima posade, na brodu bar 1.000 ljudi


RTS :: Vojnomedicinski centar "Novi Sad" proslavio 231 godinu\nDruštvo Vojnomedicinski centar "Novi Sad" proslavio 231 godinu\npetak, 10. nov 2017, 21:43 -> 21:50\nSvečanom akademijom u novosadskom Master centru obeležena je 231. godišnjica postojanja najstarije aktivne bolnice u Evropi, Vojnomedicinskog centra "Novi Sad" (VMC), a ministar odbrane Aleksandar Vulin je tom prilikom poručio da će sistem vojnog zdravstva biti unapređen. On je čestitao svim zaposlenima u Vojnoj bolnici taj jubilej.\nAleksandar Vulin je rekao da će Ministarstvo odbrane nabaviti svu potrebnu opremu za razvoj te ustanove, istakavši da neće biti nestašice lekova i da će svi vojni osiguranici biti zbrinuti ukoliko za to bude potrebe.\n"U sistemu vojnog zdravstva 3.800 zdravstvenih uposlenika u toku jedne godine zbrine više od 115.000 vojnih osiguranika i preko 300.000 civilnih osiguranika. U ovom trenutku, 60 naših lekara se nalazi u mirovnim misijama u čitavom svetu, vode računa i brinu o zdravlju mnogih ljudi. Vojno zdravstvo je jedan od najbitnijih delova sistema Vojske Srbije i naš sistem odbrane ne bi mogao da se zamisli bez ovih ljudi koji su dobri i veoma vredni", rekao je Vulin istakavši da svi zaposleni u VMC-u samopožrtvovano daju svoje vreme da bi svakome, bez obzira na to da li je vojnik ili civil, bilo bolje.\nPrvi smo zbrinjavali ranjenike, podjednako se brinuli o zarobljenicima, kao i o svojim ratnicima, prvi smo organizovali izolator za obolele od Ptičijeg gripa za vreme održavanja festivala "Egzit".\nZa nepun sat smo prihvatili hirurške pacijenta iz Srema za vreme poplava i uvek smo sposobni da budemo tamo gde treba, rekao je Brkljača dodavši da VMC u Novom Sadu sada radi i za civilne osiguranike.\n"Velik značaj za Novi Sad i čitavu Vojvodinu"\nGradonačelnik Novog Sada Miloš Vučević rekao je da je značaj VMC-a za Grad Novi Sad veoma velik pošto Novi Sad nema Gradsku bolnicu i VMC nadoknađuje nedostatak ustanove koja pokriva sekundarni nivo zdravstvene zaštite.\nOna praktično u velikoj meri rasterećuje Klinički centar Vojvodine i institute u Sremskoj Kamenici i od velikog je značaja za zdravstvenu zaštitu, ne samo Grada Novog Sada, nego šireg regiona bačkog upravnog okruga, ali i čitave Vojvodine. Kada na to dodate činjenicu da VMC proslavlja 231. rođendan, onda morate da zastanete i u najmanju ruku se zahvalite za sve ono što su radili u više od dva veka, rekao je Vučević.\nOn je dodao da Grad Novi Sad pruža veliku podršku Vojnoj bolnici koja se oslikava kroz opremanje potrebnom aparaturom, te da se nada da će zdravstvena zaštita građana Novog Sada postati još dostupnija i kvalitetnija.\nPokrajinski sekretar za zdravstvo, socijalnu politiku i demografiju doc. dr Zoran Gojković kazao je da se 1.200 civilnih osiguranika hirurški lečilo u Vojnomedicinkom centru u Petrovaradinu, kao i da sada svi vojni osigranici bez ikakvih problema mogu da se leče u zdravstvenim ustanovama gde se leče civili.\nTo sve govori u prilog tome da želimo jedan sveobuhvatni sistem u kome će svi građani imati jednaku mogućnost za zdravstvenu zaštitu, rekao je Gojković ističući da civilni i vojni zdravstveni sektor zajednički crpe energiju i pokušavaju da unaprede celokupan zdravstveni sistem u Srbiji.


Centri civilnih inicijativa (CCI) i Klinički centar Banjaluka danas su potpisali Memorandum o saradnji i time proširili informativno-zagovaračku kampanju i aktivnosti na borbi protiv korupcije u zdravstvu i na ovu zdravstvenu ustanovu.\n„Cilj kampanje jeste doprinjeti iznalaženju sistemskih rješenja kojim će se zaštiti pravapacijenata, dignitet ljekarske prakse, te umanjiti prisustvo korupcije ili percepcije o korupcii u zdravstvu. Jedno od takvih rješenja jeste i donošenje pravilnika o prevenciji i borbi protiv korupcije u svim zdravstvenim ustanovama u RS i BiH, što je u skladu sa odredbama Strategije za borbu protiv korupcije BiH 2009-2014, pri čemu ovaj Memorandum predviđa njegovo usvajanje najdalje do kraja 2011. godine", rekao je Dario Jovanović, koordinator kampanje CCI-ja.\nPrema posljednjem istraživanju javnog mnjenja, urađenom za potrebe ove kampanje, približno 70% ispitanika smatra da je korupcija prisutna u zdravstvu u BiH, a kao neki od faktora koji su odgovorni za korupciju navedeni su nedostatak transparentnosti i odgovornosti u zdravstvenim ustanovama, te navika davanja mita zdravstvenim radnicima. "Ovo ukazuje na potrebu za jedinstvenim naporom u borbi protiv korupcije, edukovanjem javnosti i promovisanjem prava pacijenata koja su zakonom zagarantovana“, dodao je Jovanović.\nOvom prilikom javnosti je predstavljen i promotivni materijal kampanje.\nPodsjećamo, protekle sedmice, CCI je potpisao Memorandum o saradnji sa Općom bolnicom Sarajevo, Kantonalnom bolnicom Zenica, Sveučilišnom kliničkom bolnicom Mostar, Regionalnim medicinskim centrom Mostar, te Kliničkim centrom Univerziteta u Sarajevu, dok se tokom ove sedmice očekuje potpisivanje memoranduma i sa Univerzitetskim kliničkim centrom Tuzla (petak 15.april u 10.00 sati) i Centrom za srce BiH Tuzla (petak, 15. april u 13.00 sati).\nZa više informacije molimo da kontaktirate Daria Jovanovića, koordinatora kampanje\nna dario@ccibh.org, 033 715 986 ili 061 840 004.


Rekonstrukcija škola u Srbiji | N1 Srbija\nU rekonstrukciju 51 škole biće uloženo 7,6 miliona evra\n09.07.2015. |12.21 >12.25 |\nDo početka školske, a najkasnije do kraja ove kalendarske godine, 51 škola u Srbiji biće rekonstruisana, za šta će iz kredita Evropske investicione banke biti utrošeno 7,6 miliona evra.\nŠkole će dobiti izolaciju, rekonstruisane krovove, sanitarni čvor, stolariju, fiskulturne sale, a što je najvažnije deca će imati bolje i kvalitetnije uslove za rad, rekao je ministar prosvete Srđan Verbić.\nOn je u Vladi Srbije, predstavnicima izvođača radova uručio ugovore i pozvao ih da budu što brži i da najduže za šest meseci posao bude završen.\nRekonstrukcija se radi uokviru projekta "Modernizacija škola" koji traje duže od dve godine, ali je bilo problema sa realizacijom tendera i prikupljanjem dokumentacije, rečeno je na konferenciji i navedeno da će se tokom realizacije projekta voditi računa o ravnomernoj zastupljenosti škola koje će biti renovirane.\nDo kraja 2016. godine u planu je da bude renovirano još 150 škola, rečeno je na skupu i navedeno da je vrednost ukupnog kredita EIB 50 miliona evra.\nLokalne samouprave su u obavezi da omoguće lokacijske dozvole, infrastrukturne priključke i drugo, a u okviru projekta do sada su rađene i nove školske zgrade u Novom Pazaru, Novom Sadu, Aleksandrovcu i drugo.\nInače, u Srbiji ima oko 2.000 škola pa se paralelno sa tim projektom, škole opremaju i iz bužeta Srbije, rečeno je na konferenciji na kojoj je najavljen i nov projekat "Optimizacija mreže skola".\nSrđan Verbić škola kredit rekonstrukcija Evropska investiciona banka\nDa li se sme znati koje firme će da rade?


Protesti zbog cene goriva se nastavljaju: Građani pronašli novi način da iskažu nezadovoljstvo | InfoKG - Mesto gde se informišem\nProtesti zbog cene goriva se nastavljaju: Građani pronašli novi način da iskažu nezadovoljstvo\nUtorak, 12 Jun 2018 14:00Autor: Branko Vukašinović\nPojedine učesnike protesta, koji su blokirala saobraćaj u Kragujevcu, policija je juče ligitimisala. Zbog toga su građani pronašli novi način da iskažu nezadovoljstvo, tako što će danas od 17 časova voziti u koloni od 5 do 10 kilometara na sat, objavljeno je na društvenim mrežama. Pored toga, najavljeno je i da će neprestanom šetnjom blokirati pešačke prelaze. Predsednik Srbije Aleksandar Vučić izjavio je danas da će se tek nakon okončanja protesta govoriti šta će država uraditi po pitanju cene goriva, prenose nacionalni mediji.\nNezadovoljni građani zbog poskupljenja cene goriva od petka u popodnevnim časovima blokiraju saobraćaj u mnogim mestima u Srbiji, pa i u Kragujevcu. Učesnici protesta su prethodnih dana na sat vremena blokirali saobraćaj na najprometnijim raskrsnicama na teritoriji grada. Kako nezvanično saznajemo, tokom protesta u Kragujevcu nije bilo incidenata, a policija je juče legitimisala pojedine učesnike.\nZbog toga je danas na društvenim mrežama najavljeno da će umesto blokade, građani od 17 časova voziti u koloni jedni iza drugih 5 do 10 kilometara na sat, dok će pešaci koji budu prisutni neprestano šetati preko pešačkih prelaza i tako ih blokirati.\nPredsednik Srbije Aleksandar Vučić najavio je danas da će država videti šta može da učini po pitanju cene dizela, zbog poljoprivrednika i prevoznika pre svega, ali da nikakve mere neće donositi pod pritiskom ulice, prenosi RTS.\nNaglasio je i da je njegov posao da osigura sigurnost i bezbednost svih građana Srbije, a ne da na budućnost Srbije utiču "bitange i lopovi, vlasnici najskupljih automobila" koji, kako kaže, proteste organizuju na laži da Srbija ima najskuplje gorivo. Dodaje da je benzin skuplji u 26 zemalja u Evropi.\nVučić kaže da će se o tome šta će država uraditi po pitanju cene goriva, govoriti tek kada protesti budu završeni.\nIzvor: InfoKG i RTS\nOtkazan protest vozača u Kragujevcu zbog privođenja dvojice mladića\nNa teritoriji Kragujevca od početka godine 280 saobraćajnih nezgoda


Foto sudar vozova kod Novog Sada: Povređene 24 osobe, među kojima i petoro dece - Večernje novosti\nFoto sudar vozova kod Novog Sada: Povređene 24 osobe, među kojima i petoro dece\nU sudaru putničkog i teretnog voza u sredu uveče oko 19.30 časova na pruzi kod Novog Sada, povređene su 24 osobe među kojima je i petoro dece\nVečernje novosti četvrtak, 12. januar 2017. | Lj. P.\nU SUDARU putničkog i teretnog voza u sredu uveče oko 19.20 časova na pruzi kod Novog Sada, povređene su 24 osobe među kojima je i petoro dece. Svi povređeni su zbrinuti na licu mesta, posle čega su kolima hitne pomoći preveženi u novosadski Urgentni centar, a deca u Dečju bolnicu.\nU ovoj železničkoj nesreći četvoro je zadobilo teže, dok su ostali prošli sa lakšim povredama. Mašinovođa je ostao nepovređen. Petoro dece je, po rečima Dušana Vukovića, portparola Dečje bolnice, zadobilo lakše povrede. Njima je ukazana lekarska pomoć, posle čega su sinoć pušteni kući.\nU Urgentni centar je posle nesreće primljeno 19 odraslih putnika, a njih osmoro je posle ukazane lekarske pomoći napustilo bolnicu.\n- Uglavnom je reč o lakšim povredama - kazala je Jelena Jurišin, portparol Kliničkog centra Vojvodine.- Svima je ukazana lekarska pomoć.\nS obzirom na to da je teren gde se dogodio sudar vozova, vrlo nepristupačan, povređeni su, kako nam je potvrđeno u Službi hitne pomoći, od mesta nesreće posle ukazane medicinske pomoći na licu mesta, preveženi drugim vozom do Železničke stanice u Novom Sadu, a zatim odatle kolima Hitne pomoći do Urgentnog centra na dijagnostiku.\nDo naletanja putničkog voza, po podacima objavljenim na sajtu Ministarstva građevine, ifrastrukture i saobraćaja, došlo je na delu pruge Sajlovo - Kisač, a u vozu se u trenutku nesreće nalazilo između 80 i 90 putnika.\nPutnički voz koji je saobraćao iz Novog Sada za Sombor preko Vrbasa i Kule, iz još neutvrđenih razloga je udario u teretni. Voz koji je prevozio putnike udario je brzinom od 15 kilometara na sat u poslednji vagon teretnog voza koji se nalazio ispred njega.\nDa li je i koliko ljudski faktor uticao da dođe do nesreće utvrdiće istraga policije i Železnica Srbije. Sinoć se, međutim, mogla čuti i nepotvrđena informacija da teretni voz navodno stajao na šinama na tom mestu, zbog kvara, a putnički voz je zbog loših vremenskih uslova i slabe vidljivosti udario u njega. Železnički saobraćaj na ovoj međunarodnoj pruzi od Novog Sada ka Subotici i Budimpešti je u potpunom prekidu.\nDEVET EKIPA HITNE POMOĆI\nNA mesto nesreću bile su angažovane četiri redovne medicinske ekipe hitne pomoći i pet vanrednih. Kako je za „Novosti“ kazala dr Biljana Vasić iz Službe hitne pomoći, dispečerska služba hitne pomoći je u 19.34 obaveštena o železničkoj nesreći.\nPutnici leteli po vagonu\nDnevnik četvrtak, 12. januar 2017.\nNovi Sad, povređeni u sudaru vozova pušteni kućama\nRTS četvrtak, 12. januar 2017.\nSvi povređeni u sudaru vozova pušteni kućama\nPovređeni u sudaru vozova kod Novog Sada pušteni na kućno lečenje\nBlic četvrtak, 12. januar 2017.\nSvi povređeni u sudaru vozova kod NS pušteni kućama\nB92 četvrtak, 12. januar 2017.\nNS: Povređeni u sudaru vozova pušteni kućama\nRTV četvrtak, 12. januar 2017.\nBlic (103) B92 (7) N1 Info (2) Mondo (2) B92 (1) Danas (1)\nŽeleznice Srbije Novi Sad Vrbas\nDečaka vukao za penis, a devojku tukao!\n"Završićeš kao veštak kog sam prokleo": Ubica Kung Fu ne pokazuje znake kajanja, pretio sudiji koji ga je poslao u zatvor na 30 godina\nUhapšeni zbog pokušaja ubistva: Krvnički prebili i iskasapili policajca\nTežak udes kod Zaječara: U nesreći učestvovala tri vozila, više osoba povređeno\nEksplozija u bazenu na Zvezdari: Bomba bačena na kuću čoveka dobro poznatog policiji, zbog kog je cela ulica pokrivena kamerama\nUhapšeni zbog sumnje da su pokušali da ukradu automobil


KLEPER: Kada Rusija i Kina završe svoje kosmičko oružje, ostaje nam samo da se plašimo | Vestinet.rs\nPočetna TEMA DANA\tKLEPER: Kada Rusija i Kina završe svoje kosmičko oružje, ostaje nam samo da se plašimo\nKLEPER: Kada Rusija i Kina završe svoje kosmičko oružje, ostaje nam samo da se plašimo\nDirektor američke Nacionalne obaveštajne agencije Džejms KLEPER: „Strani vojni lideri shvataju prednosti koje SAD daju kosmički sistemi.\nDržavni vrh Rusije verovatno na pariranje kosmičkim prednostima SAD gleda kao na kritičnu komponentu vođenja ratnih dejstava“\nDirektor Međunarodnog instituta za strateška istraživanja (IISS) Džon ČIPMAN: „Novi tipovi ruskih krstarećih raketa, kao i savremena ratna oprema i sistemi PVO i avioni, zahtevaju pauzu za razmišljanje.\nOružje koje je Rusija već instalirala, a u stanju je da spreči dostup Baltičkom regionu, ili da u njemu oteža slobodu dejstava, pokreće ceo niz pitanja koja se tiču plana NATO za njegovu zaštitu, a takođe i – same mogućnosti delovanjem alijanse u Evropi“.\nDirektor američke Nacionalne obaveštajne agencije (NSA) Džejms Kleper naveo je danas, pred Komitetom oružanih snaga Senata, da „Rusija agresivnim vojnim akcijama rizikuje da odnose između dve zemlje vrati na nivo iz Hladnog rata“.\nKleper je rekao da Rusija vojnim intervencijama u Ukrajini i na drugim mestima pokušava da pokaže da je supersila, koja može da se izjednači sa SAD.\n„Rusija je paranoična u vezi sa NATO, Moskva je zabrinuta zbog sistema raketne zaštite, koji bi mogao da neutralizuje njihov nuklearni arsenal, neophodan u borbi za status“, izjavio je Kleper na godišnjem obraćanju NSA o opasnostima sa kojima se SAD suočava.\nKleper je u istom nastupu ocenio da Rusija i Kina rade na oružju koje će biti upereno protiv američkih kosmičkih sistema:\n„Pretnja našim vojnim, civilnim i komercijalnim kosmičkim sistemima rašće u narednih nekoliko godina jer Rusija i Kina žele da ostvare progres u pravljenju protivkosmičkih sistema naoružanja.\nTo njihovo oružje biće usmereno na pravljenje smetnji kosmičkim sistemima SAD, njihovo slabljenje i otežavanje njihovog funkcionisanja“.\nKleper je u nastavku rekao: „Strani vojni lideri shvataju prednosti koje SAD daju kosmički sistemi. Državni vrh Rusije verovatno na pariranje kosmičkim prednostima SAD gleda kao na kritičnu komponentu vođenja ratnih dejstava“.\nI u „Vojnom balansu“ (The Military Balance 2016), koji je danas predstavio Međunarodni institut za strateška istraživanja (IISS), takođe se tvrdi da su dostignuća i ono na čemu u vojnoj oblasti rade Rusija i Kina „u stanju da izmene ravnotežu svetske vojne moći“.\nNjegov direktor, Džon Čipman, ocenio je da „novi tipovi ruskih krstarećih raketa, kao i savremena ratna oprema i sistemi PVO i avioni, „zahtevaju pauzu za razmišljanje“.\nČipman je u nastavku rekao: „Garancije koje NATO daje svojim istočnim članovima uglavnom su zasnovane na poimanju da moraju biti ojačane zemlje koje se nalaze u rizičnoj zoni.\nOružje koje je Rusija već instalirala, a u stanju je da spreči dostup Baltičkom regionu, ili da u njemu oteža slobodu dejstava, pokreće ceo niz pitanja koja se tiču tog plana, a takođe i – same mogućnosti delovanjem alijanse u Evropi“.\nČipman je, za ilustraciju, naveo instaliranje zenitnih raketnih sistema S-400 i raketnih sistema „Iskander“ u Kaljinjingradskoj oblasti.\nNjegov institut je u samom izveštaju ukazao da Rusija i Kina uspešno demonstriraju nove vojne sisteme, pored ostalog – najsavremenije balističke i krstareće rakete i oklopna borbena vozila pa se „tehnološko polje za nadmetanje izjednačava i vodi promeni balansa vojne moći u svetu.\nDirektor američke Nacionalne obaveštajne agencijeDžejms KLEPERRusija i Kinavesti\nRusija danas proširuje svoju terirtoriju za 1,2 miliona kvadratnih kilometara!


Anti-ratni protesti u SAD\nProtest zbog moguće vojne akcije protiv Sirije na Tajms Skveru u Njujorku.\nNeki Amerikanci dovode u pitanje opravdanje za intervenciju, dok drugi pak smatraju da će žrtve akcije biti samo nevini Sirijci.\nŠirom Sjedinjenih Država, mala ali glasna grupa protivnika rata traži od Kongresa da ne podrži plan predsjednika Baraka Obame za ograničeni vojni napad na Siriju. Neki dovode u pitanje opravdanje za intervenciju, dok drugi pak smatraju da će žrtve akcije biti samo nevini Sirijci i da će zemlja biti uvučena u još jedan rat. Prema najnovijim istraživanjima javnog mnjenja, većina Amerikanaca dijeli to mišljenje.\nDemonstranti, koji ispred Bijele kuće protestuju protiv rata, pripadaju organizaciji “Answer Coalition”. Judžin Purjer kaže da bi bi svaka američka vojna akcija u Siriji samo izazvala veće nasilje.\n“Američka vojna intervencija neće doprinijeti miru u regionu. Samo će dalje rasplamsati rat.”\nTaj stav se može čuti širom Sjedinjenih Država. Sindi Šihen, koja je postala aktivna u anti-ratnoj kampanji nakon što je izgubila sina u iračkom ratu, predvodila je grupu od 60 demonstranata u Sakramentu, administrativnoj prijestonici Kalifornije, gdje se kandidovala za guvernera.\nNa njujorškom Tajms skveru, oko 200 demonstranata uzvikivalo je parolu “ Ne ratu u Siriji”. U Hjustonu je pak održan mali protest u znak podrške vojnoj akciji protiv Asadove vlade, koju Sjedinjene Države optužuju za hemijski napad u kojem je poginulo više od 1400 Sirijaca.\nU Masačusetsu, protivnici rata protestovali su ispred kuće državnog sekretara Džona Kerija u Bostonu. Dok je Keri govorio o opravdanosti vojnih napada u Kongresu, iza njega su sjedjeli demonstranti sa uzdignutim dlanovima ofarbanim u crveno. U Milvokiju, Viskonsinu, Mič Sendkvist smatra da bi Sjedinjene Države trebalo da se usredsrede na unutrašnje probleme, a ne da se miješaju u građanski rat u Siriji.\n“Ta zemlja ne prijeti Sjedinjenim Državama i ovo nije pravo vrijeme za miješanje u još jedan nepotreban rat, dok se suočavamo sa budžetskim krizama na federalnom i državnim nivoima.”\nDok je broj učesnika anti-ratnih protesta relativno mali, njihovi stavovi po svemu sudeći odražavaju mišljenje većine. Prema anketi dnevnog lista “Vašington Post” i televizije Ej-Bi-Si, 59 odsto Amerikanaca je protiv vojne intervencije, dok je 36 odsto za. Istraživanje Pju riserč centra pokazuje da se 48 odsto građana protivi napadu, dok ga podržava samo 29.\n"Stalno ratujemo. Jedan rat se završi, a drugi već počinje.”\n"Strateški vojni napadi trebalo je da se dogode u Iraku, gdje se i dalje nalazimo nakon deset godina, zbog čega je zemlja bankrotirala. Zašto bi ponovo prošli kroz to?\nPodrška vojnoj akciji bila bi veća, 46 odsto, ukoliko bi se eventualnoj akciji pridružile druge zemlje poput Britanije i Francuske. Više od polovine Amerikanca bi međutim i dalje reklo “ne”. Uprkos izjavama predsjednika Baraka Obame, za veliki broj ljudi i dalje postoji previše nepoznanica. Nezavisni anketar, Džon Zogbi, govorio je za Glas Amerike putem Skajpa.\n“Amerikanci moraju da budu sigurni u ishod akcije, ukoliko planiramo da se uključimo u bilo kakav rat.”\nZa pojedine, preduzimanje akcije je moralni imperativ.\n"Mislim da nije ispravno dozvoliti ovom ludaku da ubija i uništava svoju zemlju kao što to sada radi.”\nDrugi pak navode da su takođe zabrinuti u pogledu situacije u Siriji, ali da smatraju da vojni napadi neće pomoći njenom prevazilaženju.\n"Sumnjam da bi to spriječilo buduće napade.”\n"Da li ćemo zamijeniti jedno čudovište još gorim”?\nMnogi Amerikanci traže od svojih predstavnika u Kongresu da se usredsrede na druge probleme, poput ekonomije i zdravstvene zaštite, za koje smatraju da barem imaju šansu da budu riješeni.


Navijamo za Jovanu ! (Jovana Jovović gost u našoj školi) - OŠ ''Vuk Karadžić'' Crvenka\nObjavio Urednik u 19. decembra 2019.\nPravo iz Japana, sa Svetskog rukometnog prvenstva za žene, u kome je debitovala kao najmlađa u reprezentaciji Srbije, stigla nam je Jovana Jovović, koju smo sa velikom radošću i ponosom ugostili danas u našoj školi.\nČestitke i pohvale među prvima Jovani su uputili direktor škole, nastavnici fizičkog vaspitanja i prisutni nastavnici.\nUčenica 6.razreda Nikolina Kosović uradila je intervju sa Jovanom, a nakon toga, Jovana je imala susret sa učenicima naše škole u sportskoj sali. Prirodna, skromna i nasmejana, kao i uvek, Jovana je pri ulasku pozdravljena gromoglasnim aplauzom od strane svih učenika.\nNastavnica fizičkog vaspitanja, Danijela Lovre, poželela joj je dobrodošlicu u ime svih učenika a zatim porazgovarala sa njom o utiscima sa Svetskog prvenstva, uspehu koji je postigla i daljim planovima za budućnost.\nJovana je svojim mlađim drugarima, prilikom svog obraćanja, između ostalog, poručila da vredno treniraju i da se upornost i trud uvek na kraju isplate. Podstakla je, svojim primerom, sve prisutne učenike da se bave sportom i fizičkom aktivnošću, da streme ka svojim ciljevima i snovima jer, kako kaže, ona je još jedan dokaz da se želje ostvaruju radom i upornošću. Pored sporta i karijere, Jovana nije zapostavila školu i obrazovanje.\nUčenici su mogli da postave Jovani pitanja koja su želeli, da porazgovaraju i fotografišu se sa njom. Na kraju druženja, nekolicina učenika pokušala je da „stane na crtu“ i odbrani Jovani šut, čak je i nastavnica stala ispred gola ali je Jovanina ruka bila nepogrešiva u pogađanju cilja.\nOvoj sjajnoj mladoj devojci, koja nas je sve osvojila svojom spontanošću, prilikom rastanka poželeli smo još mnogo sportskih i životnih uspeha očekujući da je opet uskoro ugostimo i dočekamo…


VLADA SRBIJE SPREMNA DA SPROVEDE REGULATORNE REFORME NA OSNOVU DVE INOVATIVNE STUDIJE\nBeograd (17. novembar) – Verica Kalanović, potpredsednica Vlade Srbije, rekla je danas da je u pripremi nova strategija regulatorne reforme kojom će se pojednostaviti administrativne procedure i poboljšati konkurentnost preduzeća u Srbiji. Njena izjava data je na konferenciji na kojoj je USAID-ov Projekat za bolje uslove poslovanja objavio studiju u kojoj su navedeni iznosi koje preduzeća u Srbiji moraju da izdvoje radi poštovanja propisa, kao i istraživanje u kome su predstavljene prepreke za konkurentnost i razvoj srpske privrede.\n„Nalazi ovih istraživanja donose otrežnjenje. Vlada će ih koristiti kao kredibilnu osnovu za uspešno sprovođenje reformi, kao i za merenje budućeg napretka,” rekla je Kalanović.\nIstraživanjem kojim je obuhvaćeno 1000 preduzeća iz Srbije otkriveno je da se preduzeća suočavaju sa nedostatkom kapitala, visokim porezima na zarade, inflacijom i velikim opterećenjem administrativnim procedurama i propisima. Međutim, 51% firmi obuhvaćenih istraživanjem očekuje da će u narednih 12 meseci uvećati profit. Samo 14% očekuje da će im poslovni dobitak opasti.\n„Jasno je opredeljenje Vlade Srbije za poboljšanje konkurentnosti preduzeća i njena orijentisanost ka stvaranju privrednog rasta koji predvodi privatni sektor,” rekao je Li Licenberger, zamenik ambasadora SAD. „Srbija je u poslednjih nekoliko godina ostvarila veliki napredak u pogledu obezbeđivanja stabilnog makroekonomskog okruženja i poboljšanja poslovne regulative i pristupa izvorima finansiranja. U prilog tome govori i činjenica da su izvoz iz Srbije i strana ulaganja u ovu zemlju u porastu, uprkos ekonomskoj krizi koja pogađa Evropu.”\nUčesnici na konferenciji koju je organizovao Projekat za bolje uslove poslovanja izrazili su stavove slične Licenbergerovim, mada su neki od njih istakli da je ključni izazov odsustvo pravilne primene zakona u oblasti privrede.\nIstraživanje preduzeća pokazalo je da većina firmi u Srbiji – 75% – svoje proizvode i usluge plasira na domaće tržište. Samo 6% ispitanika izvozi više od 50% onoga što proizvede.\nViše od 80% preduzeća obuhvaćenih istraživanjem navelo je inflaciju, poreze na zarade i nepredvidivost kursa kao faktore koji negativno utiču na konkurentnost. Skoro 75% firmi smatra da promenljivost kamatnih stopa utiče na njihovu konkurentnost.\n„Ove studije pružaju Vladi Srbije, poslovnom sektoru i svakome ko je uključen u reforme jasne smernice o poboljšanjima u oblasti regulative, ekonomske politike i finansijskog sektora,” naveo je Licenberger. „One pružaju detaljne informacije o uticaju reformi koje je Vlada Srbije već sprovela i ukazuju na probleme sa kojima se preduzeća još uvek suočavaju.”\nVlada SAD već 10 godina sarađuje sa Vladom Srbije i privatnim sektorom u nastojanju da se razvije konkurentnija privreda. Ostvaren je značajan napredak, rekao je Licenberger.\n„Zahvaljujući naporima zamenice premijera, gospođe Kalanović, prošlog četvrtka Vlada je donela odluku da formira koordinaciono telo za inspekcije koje će osmisliti reforme neophodne za pojednostavljenje sistema inspekcija,” kazao je on. „Ali, kao što se vidi iz rezultata ovih istraživanja, preduzeća su prepoznala nekoliko oblasti ekonomske politike i poslovne regulative kojima još uvek valja posvetiti pažnju.”\nAdministrativne obaveze koje nameće država koštaju preduzeća u Srbiji 4,2% bruto domaćeg proizvoda (BDP), odnosno 1,35 milijardi evra. Ova suma je visoka u poređenju sa zemljama Evropske unije kao što je su Austrija, gde ove obaveze koštaju 2,8% BDP-a, Češka, sa 2,9%, Danska, sa 2,1%, i Holandija, sa 1,7% BDP-a.\n„Studijom sprovedenom uz primenu metoda standardnih troškova prepoznato je preko 90 procedura uz moguće uštede od oko 67 miliona evra,” rekao je Džo Lauter, direktor USAID-ovog Projekta za bolje uslove poslovanja. „Među njima su i obaveza vođenja KEPU knjige i postupak prijavljivanja zaposlenih za porodiljsko odsustvo.”\nMetod standardnih troškova koristi se da izmeri koliko neku firmu košta sprovođenje propisa. Ovaj metod koristi se u većini zemalja Evropske unije. Anketa sprovedena među 1000 preduzeća prvo je sveobuhvatno ispitivanje poslovnog sektora u Srbiji.\nMaterijal sa konferencije:\nIstraživanje preduzeća 2011\nMerenje adminstrativnih troškova u Republici Srbiji


Dobojski Info - DOBOJ: SNSD ubuduće prima samo članove sa najmanje tri stranke iskustva\nnedelja, 17 jul 2016 10:00\n– Ponosni smo što je SNSD postao najveća politička partija u Doboju, organizacija koja svojim članovima obezbeđuje brojne pogodnosti i privilegije i što nas ljudi, kao takve, prepoznaju – kaže članica predsedništva SNSD-a Laja Jukić, – Prirodno je da na naša vrata svakodnevno kuca veliki broj kandidata koji žele da budu deo takvog okruženja. U takvoj situaciji prinuđeni smo da postavimo kriterijume kako bi dobili najkvalitenije kadrove koji SNSD-u mogu da obezbede dugoročan i stabilan razvoj. Tri stranke političkog iskustva su minimum koji mora ispuniti svako ko želi da bude deo našeg tima.\n– Naravno, ni ovo nije garant da će kandidati koji prođu izbor odmah dobiti neku visoku funkciju već će to zavisito od njihovog trenutnog položaja i političke težine. Bolje će se kotirati oni koji su na prethodnim izborima dobili poslanički ili odbornički mandat – detaljno je objasnila dobojska parlamentarka.\nDodikovci koji su nedavno prešli u tu stranku smatraju da je ovo dobra mera koja će znatno poboljšati kadrovsku strukturu i ojačati partiju u celini.\n- Prelazak u SNSD mi je otvorio mnoge perspektive, stabilnost, dinamičan posao, sve ono što u bivšim partijama nisam imao otkad nisu na vlasti. U novoj partiji su znali da cene moje, godinama sticano, političko iskustvo i pruže mi šansu da se potpuno ostvarim kao funkcioner. Mladi moraju biti svesni da put do ovakvog položaja nije lak, ali se na kraju i te kako isplati - rekao nam je Aleksandar Kenić, koji je u SNSD prešao iz SDS-a i sa sobom preveo ceo lokalni odbor. On je iskoristio priliku i pozvao svoje glasače da zaborave šta je pričao o dodikovcima prethodnih godina i poručio im je da ovako pokazuje koliko poštuje njihovu izborne volju i njihovu želju da on bude na vlasti.\nViše iz ove kategorije « Gužve na prelazu Gradiška i Velika Kladuša Vodostaji reka povećani, ali nema opasnosti od izlevanja »\nDalibor\tponedeljak, 18 jul 2016 10:46 Link komentara\nSimke, to se ne moze utvrditi bez foto finisa.\nSimke\tponedeljak, 18 jul 2016 08:26 Link komentara\nPredlazem da organizujete anketu da li su gori ljudi oko milorada ili oko obrena\nDragan\tnedelja, 17 jul 2016 18:01 Link komentara\nI da peku prasiće,kao Stojanu Lazareviću za Šljeme kad je kuću pokrivao u Paklenici....I eto im posla na ŽRS...


Melia: SAD moraju da podrže medijske slobode na Balkanu\n14. juli/srpanj, 2016.\nTekst: Carl Schreck\nTomas Melia (Thomas Melia), zvaničnik Sjedinjenih Američkih Država (SAD) kaže da Vašington mora da radi na obeshrabrivanju vlada Zapadnog Balkana od ugrožavanja slobode medija, pošto poslednjih meseci od aktivista za ljudska prava i zvaničnika za Zapada dolaze kritike na račun slobode izražavanja u tom regionu.\nMelia, koji je pomoćnik administratora za Evropu i Evroaziju u Američkoj agenciji za međunarodni razvoj (USAID), napominje da pritisci i ugrožavanje rada nezavisnih medija postoji i u pojedinim članicama Evropske unije, kao što je, na primer, Mađarska.\n"Na Zapadnom Balkanu bi, takođe verujem, trebalo svo vreme da budemo u pripravnosti i ohrabrujemo predstavnike vlasti i političke lidere da cene prednosti društva u kome postoje nezavisni mediji", kaže u intervjuu za Radio Slobodna Evropa Melia, koji je nedavno posetio region Zapadnog Balkana.\nOrganizacija Freedom House, sa sedištem u SAD, je u aprilu u godišnjem izveštaju o slobodi medija izrazila zabrinutost zbog "rastuće stope nasilja nad novinarima" širom Zapadnog Balkana, uz ocenu da je Srbija u pogledu slobode izražavanja "delimično slobodna", a Makedonija "neslobodna" zemlja.\nU međuvremenu, talas otpuštanja u RTV (regionalnom javnom radio-televizijskom servisu Vojvodine izazvao je proteste i optužbe na račun vlade premijera Srbije, Aleksandra Vučića da su promene u sastavu zaposlenih politički motivisane. Vučić te optužbe odbacuje.\nMelia za RSE kaže da "zatvaranje medija zbog toga što određeni zvaničnik ili vlada nije zadovoljna načinom na koji izveštava je očigledno izazov" i dodaje da Vašington mora da "radi diplomatski i programski da se tome suprotstavi".\nUSAID je agencija vlade Sjedinjenih Američkih Država koja je odgovorna za pružanje civilne pomoći u inostranstvu, finansira brojne medijske projekte širom Zapadnog Balkana. Kongresni budžet potvrđen za fiskalnu 2017. godinu podrazumeva i više od 60 miliona dolara na ime strane pomoći za zemlje na prostoru bivše Jugoslavije u kategoriji demokratije, ljudskih prava i upravljanja.\nMeđu medijskim projektima koje USAID podržava je i Projekat o izveštavanju o organizovanom kriminalu i korupciji (OCCRP) u Sarajevu, koji je odigrao značajnu ulogu u izveštavanju o izvorima iz procurelih dokumenata, poznatijih kao "panamski dokumenti" čime su otkrivena tajna finasijska poslovanja zvaničnika i poslovnih ljudi širom sveta.\n"Vlada SAD i USAID će nastaviti da snažno podržavaju treninge novinara, urednika i izdavača o osnovama profesionalnog i nezavisnog izveštavanja, što podrazumeva proveru činjenica i pravedno pokrivanje tema", kaže Melia za RSE.\n"To ćemo nastaviti i na Kosovu, i u Srbiji, u čitavom regionu, kako bi kadar profesionalnih novinara nastavio da jača", dodaje.\nRuski predsednik Vladimir Putin, čiji su se saradnici i prijatelji pojavili u panamskim dokumentima, pretpostavili su da iza curenja informacija stoji vlada SAD, očigledno aludirajući na podršku USAID-a.\nStejt Dipartment je odbio ove insinuacije, saopštivši da OCCRP nije jedina organizacija koja je izveštavala o procurelim dokumentima i da Vašington nema nikakvu ulogu u organizovanju uređivačkog procesa.\nRazgovor sa Tomasom Meliom upriličen je u vreme kada je pomoćnica američkog državnog sekretara Viktorija Nuland (VIctoria Nuland) boravila u poseti Zapadnom Balkanu.\nSudeći po saopštenju iz kancelarije kosovskog predsednika Hašima Tačija (Hashim Thaci), Nuland je, boraveći na Kosovu, 10. jula pozvala predstavnike vlasti da ojačaju vladavinu prava, pravni sistem, pojačaju borbu protiv korupcije i organizovanog kriminala, sudeći po saopštenju iz kancelarije kosovskog predsednika.\nNarednog dana je u Beogradu srela premijera Srbije Aleksandra Vučića i iznela pozitivan stav o napretku Srbije u pogledu osnaživanja vladavine prava, medijskih reformi i stvaranja povoljnog ambijenta za strane investitore.\nNuland u Prištini: Balkan sam da rešava svoje probleme\nPremijer Vojvodine Mirović: Proteste pratim, ali ih ne razumem\nTone li Srbija u Miloševićev medijski mrak?


Uredba Vlade Republike Srbije kaže da doživotno pravo na diplomatski pasoš imaju predsednik Srbije, predsednik Skupštine, premijer i ministar spoljnih poslova\nFoto: Telegraf, Tanjug/Sava Radovanovic\nPosle pozivanja Meha Omerovića na diplomatski pasoš pred nemačkom policijom na aerodromu u Frankfurtu, kada je izašao iz frišopa ne plativši uzetu kozmetiku, podigla se velika bura u javnosti. Epilog ovog slučaja, koji se ne pamti u srpskoj diplomatiji, mogao bi biti oduzimanje putne isprave poslaniku Skupštine Srbije, ali se ta odluka još uvek odlaže. Ko sve ima prava na diplomatski pasoš, šta se dešava u slučaju zloupotrebe i da li neko u državi kontroliše da li se ova isprava koristi u svrhe za koje je izdata?\nU Skupštini Srbije danas vanredna sednica: Pred poslanicima izmene ovih zakona\nPredsednica Skupštine Srbije Maja Gojković je, objašnjavajući zbog čega Omeroviću nije oduzet diplomatski pasoš, rekla da je dobila izveštaj od nemačke policije sa aerodroma i da "neće potpisati da neko u parlamentu dobije diplomatski pasoš, ukoliko situacija bude ovakva kakva je u izveštaju".\n- O tome sam voljna da razgovaram i da branim argumente sa svim poslanicima, bez obzira da li su u vladajućoj većini ili opoziciji - objasila je ona.\nPredsednica Skupštine Srbije Maja Gojković-Foto: Tanjug/Dimitrije Goll\nUredba Vlade Republike Srbije iz 2009, koja je i danas na snazi, kaže da doživotno pravo na diplomatski pasoš imaju predsednik Srbije, predsednik Skupštine, premijer i ministar spoljnih poslova.\nZa vreme trajanja funkcije pravo na diplomatski pasoš imaju i potpredsednici vlade, ministri, predsednici Vrhovnog i Ustavnog suda, guverner Narodne banke, načelnik Generalštaba Vojske Srbije, predstavnici verskih zajednica kao i ambasadori dobre volje Srbije u međunarodnim humanitarnim, sportskim, kulturnim ili drugim organizacijama.\nNarodni poslanici koji poseduju diplomatski pasoš, posle obavljanja misije u inostranstvu, a koja je od državnog značaja, dužni su da putnu ispravu deponuju u Skupštini Srbije posle obavljenog posla i ne koriste je u privatne svrhe.\nPoslanici u Skupštini Srbije-Foto: Tanjug/Sava Radovanović\nČlanovi najuže porodice diplomate ili funkcionera, imaju prava na ovu privilegovanu putnu ispravu samo ukoliko putuju zajedno. Međutim, sinu bivšeg predsednika SRJ, Marku Miloševiću, u periodu od 1990. do 2000. godine izdato je ukupno šest diplomatskih pasoša. Prvi je izgubljen i oglašen nevažećim, dok je poslednji vraćen, ali tek pošto je Miloševiću na njegov zahtev u Moskvi izdat regularan pasoš. Na koji način je sin Slobodana Miloševića dobio čak šest diplomatskih putnih isprava na svoje ime, nije poznato.\nDiplomatski pasoš omogućava brzi prelazak državne granice i putovanje bez viza u 86 zemalja, osim u Veliku Britaniju i SAD, gde je potrebno posedovati odgovarajuću vizu.\nPrivilegije koje nosilac diplomatskog pasoša ima regulisane su Bečkom konvencijom o diplomatskim odnosima, a država u koju nosilac pasoša želi da ide može da mu zabrani ulazak, uz obrazloženu odluku ili ga proglasiti za personu non grata.\nVIDEO Diplomatski pasoš služi da bi se lakše i bezbedije prelaze granice. Ipak bezbednost političara je često pod pretnjom:\nJ. Nikolić (j.nikolic@telegraf.rs)


Najlepši cvet - Srbija\nPosle teške turističke godine, vreme je da pohvalimo i nagradimo one koji su te teške dane hrabro podneli. Prijava za nagradu Turistički cvet je završena, a pred žirijem je sada zadatak da od prijavljenih kandidata izabere one koji su se posebno istakli.\nSličan posao od 5-19. novembra imaće i onlajn žiri. Naime, u izbor najboljih i ove godine je uključena publika koja će na posebnoj stranici sajta turistickicvet.rs moći da bira favorite – po jednog u svakoj kategoriji. Onlajn glasanje je jednostavno, a glas publike se vrednuje kao jedan glas žirija.\nNagrada Turistički cvet je najprestižnija nagrada u oblasti turizma u Srbiji. Ove godine stiglo je više destina prijava u pet kategorija: Turistička organizacija, Turistička manifestacija, Receptivna turistička agencija, Ugostiteljski objekat za smeštaj, Organizacija ili pojedinac za doprinos unapređivanju turizma i podizanju kvaliteta turističkih usluga. Nagrada će posle godine pauze ponovo biti dodeljena sredinom decembra i to 36. put.


Dodik: Nedopustivo je da Bošnjaci proizvode i skladište oružje za “ne daj Bože” – Naš Haber\nThomas Muller\t Travanj 21, 2018\nPredsjednik Republike Srpske Milorad Dodik najavio je da će inicirati formiranje zajedničke komisije Republike Srpske i Federacije BiH koja bi trebalo da utvrdi činjenično stanje o proizvodnja oružja i municije u FBiH koje je izvan kontrole zajedničkih institucija BiH.\nOn je istakao da činjenica da je proizvodnja oružja i municije u FBiH van kontrole institucija BiH, a da je sve u RS-u stavljeno pod kontrolu, govori o dualizmu samog tog sistema.\n“Zbog toga bi rješenje bilo da se formira zajednička komisija Republike Srpske i FBiH, koja bi utvrdila sve činjenice u vezi s tim”, rekao je Dodik za RTRS i dodao da će predložiti da Vlada RS-a zatraži formiranje te komisije.\nOn je istakao da je to u duhu Dejtonskog sporazuma i dodao da nema ništa protiv i da Bošnjaci učestvuju u nekoj komisiji koja bi došla u RS da sagleda da li ima ili nema nekih viškova i tajno skrivenog oružja.\nPredsjednik RS-a ističe da je to usmjereno na Republiku Srpsku, a u ovom slučaju i na Hrvate.\nCentralna banka Republike Turske svoje zlato koje se nalazilo u SAD-u prenijela u Tursku


Putin: Rusija spremna da podeli iskustvo u borbi protiv kovida • Sve Novosti\nPutin je podsetio da je Rusija razvila i već koristi prvu vakcinu protiv virusa korona u svetu „Sputnjik V“, a registrovana je i druga „EpiVakKorona“.\n„Sada je glavno uspostaviti masovnu proizvodnju u Rusiji i započeti masovnu vakcinaciju. Na putu je i naša treća vakcina. Spremni smo da podelimo svoje iskustvo sa svim zainteresovanim državama i međunarodnim strukturama“, istakao je Putin.\nPrema njegovim rečima, pitanja organizovanja proizvodnje ruske vakcine na proizvodnoj bazi partnera Rusije već se razrađuju sa nizom stranih zemalja.\nRuski lider dodao je da međunarodna zajednica nema alternativu za udruživanje snaga u borbi protiv nezapamćenog izazova pandemije virusa korona.\nPutin je primetio da je pandemija zahtevala preduzimanje vanrednih mera u Rusiji i drugim državama.\n„Suočena sa tako neviđenim izazovom, međunarodna zajednica jednostavno nema drugu alternativu osim udruživanja napora, jer je najvažnija osnovna vrednost – život i zdravlje naših građana“, rekao je Putin.\nRuski lider je dodao da se nada da će se samit stalnih članova Saveta bezbednosti UN održati u normalnom formatu, kada to bude dozvolila situacija sa kovidom.\n„Uveren sam da je uprkos svim trenutnim poteškoćama, postojećim razlikama, neophodno energično eliminisati, kretati se napred i promovisati objedinjavajuću međunarodnu politiku. To je ono čime smo se vodili kada smo iznosili inicijativu za održavanje samita stalnih članica Saveta bezbednosti UN, odnosno zemalja koje imaju posebnu odgovornost za bezbednost i stabilnost u svetu“, istakao je Putin.\nOn je dodao da osim činjenice da je pandemija pogoršala probleme u svetskoj ekonomiji, trgovini, socijalnoj sferi i ekologiji, „nigde nisu otišli naši stari problemi i pretnje, poput međunarodnog terorizma, trgovine drogom, organizovanog kriminala“.\nPrema njegovim rečima, „čitav sistem međunarodne bezbednosti, strateške stabilnosti i kontrole naoružanja je pod snažnim pritiskom“.\nPredsednik je uveren da je „moguće tražiti optimalna, adekvatna rešenja za navedene probleme samo uz ravnopravno učešće svih članova svetske zajednice na osnovu opštepriznatih normi međunarodnog prava, uz koordinirajuću, centralnu ulogu Ujedinjenih nacija“.\nCeremonija uručenja akreditivnih pisama ruskom predsedniku Vladimiru Putinu u Kremlju održana je u uobičajenom formatu. Uprkos pandemiji virusa korona, ambasadori stranih država nisu nosili zaštitne maske i rukavice.


Saničanin pred utakmicu sa Zvezdom dobio dres sa brojem 100! | Meridian Sport\nNaslovna Fudbal Saničanin pred utakmicu sa Zvezdom dobio dres sa brojem 100!\nFudbaler Vojvodine, Siniša Saničanin, odigrao je 100 utakmica za klub, i zbog toga mu je prije utakmice protiv Crvene zvezde uručen dres sa brojem 100.\nOtkako je stigao u klub postao je bitan član, a zbog povrjede koju je zaradio tokom obaveza u reprezentaciji Bosne i Hercegovine za koju je nedavno debitovao, nije mogao da bude na raspolaganju Nenadu Lalatoviću u derbiju kola protiv Zvezde.\nPrethodni tekstStanković i Lalatović o večerašnjem derbiju!\nSljedeći tekstAnćeloti – ‘Moramo da se popravimo!’


Galenika posle privatizacije: Rast prodaje 13%, plan da se udvostruči - Bizlife.rs\n12:21 Beograd, 23/07/2019\nFarmaceutska kompanija Galenika u prvoj polovini 2019. godine dostigla je ukupnu prodaju na tržištu Srbije od 27,4 miliona evra, što predstavlja povećanje od 13 odsto u odnosu na isti period prethodne i time je postigla značajan pomak sa četvrtog na drugo mesto po tržišnom učešću u Srbiji.\nGalenika je privatizacijom postala deo međunarodne NC grupe, jedne od najvećih farmaceutskih kuća u Latinskoj Americi.\nKako se navodi u saopštenju kompanije, do sada je dobijena dozvola za stavljanje 6 proizvoda u promet čime je proširen portfolio Galenike u grupama proizvoda koji se koriste u terapiji kardiovaskularnih bolesti i hipertenzije, terapije dijabetesa, antidepresiva i dermatika.\n„U planu za tekuću godinu je dobijanje dozvole za stavljanje u promet ukupno 10 proizvoda, gde će se među novim proizvodima naći i oni koji predstavljaju novinu u terapiji, kako u primeni drugačijeg farmaceutskog oblika u odnosu na dosadašnju praksu, tako i po većoj bezbednosti u odnosu na ostale proizvode iz iste farmakološke grupe na tržištu“, navodi se u saopštenju.\n,,U cilju stvaranja moderne i konkurentne kompanije kao i snažne opredeljenosti da ulažemo u razvoj, kompanija podiže interne kapacitete kroz edukativne programe i najsavremenije obuke zaposlenih. Dodatno, Galenika je ove godine, kada s ponosom obeležava 74. jubilej kompanije, investirala u najsavremeniji softver za napredno upravljanje svim poslovnim procesima – SAP S4HANA Cloud, čime je naša kompanija postala jedan od pionira digitalne transformacije u Centralnoj i Istočnoj Evropi. Dosadašnje investicije predstavljaju tek početak na našem odlučnom putu napred, rešeni da Galenika opet postane lider u regionu’’, izjavio je Ricardo Vian Marques, izvršni direktor za operativno poslovanje Galenike.\nKako Marques navodi, u naredne tri godine Galenika očekuje trend udvostručenja prodaje na srpskom tržištu.\nNavodi se i da je Galenika nastavila razvojne aktivnostima u okviru svog Instituta za istraživanje i razvoj, te je nakon 8 godina na tržište lansiran i novi proizvod – Flonivin plus.


Ivana Stevanović — Cenzolovka\nNovinari: Ukidanje prvostepene presude za paljenje kuće Jovanoviću obeležilo ovu godinu\nUčesnici debate Koalicije za slobodu medija pod nazivom saglasili su se da je medijsku scenu u Srbiji 2021. godine obeležilo ukidanje prvostepene bivšem predsedniku opštine Grocka Dragoljub Simonović za podstrekavanja na paljenje kuće novinara portala Žig info Milana Jovanovića.\nStevanović: Tužba Koluvije protiv KRIK-a ozbiljno zastrašivanje i pokušaj ućutkivanja\nPiše Milica Vojinović\nTužba Predraga Koluvije, optuženog da je šef kriminalne grupe koja je proizvela više od tonu i po marihuane, protiv KRIK-a jedan je u nizu opasnih pokušaja da se novinari ućutkaju i da građani ne dođu do važnih informacija, kaže za KRIK Ivana Stevanović, izvršna direktorka „Slavko Ćuruvija“ fondacije.\nFondacija o slučaju helikopter: Mehanizmi ne rade pa novinari nemaju odgovornost (VIDEO)\nIvana Stevanović iz Fondacije Slavko Ćuruvija kaže za N1 da u "slučaju helikopter" nema nikakve odgovornosti novinara, jer mehanizmi koji bi trebalo da obezbeđuju tu odgovornost ne funkcionišu.\nMeđunarodni institut za štampu zgrožen ukidanjem presude za ubistvo Slavka Ćuruvije\nPrvostepeno suđenje obeleženo kontroverznim odlukama sudskog veća, pretilo se svedocima i onima koji su slučaj istraživali, pa će verovatno i novo suđenje isto tako biti ispolitizovano i problematično, kaže Skot Grifin, zamenik direktora Instituta\nThe International Press Institute (IPI), a global network of editors, media executives and leading journalists for press freedom, today expressed dismay after a court in Belgrade overturned the convictions of those found guilty of the 1999 murder of Serbian journalist Slavko Ćuruvija and ordered a retrial.\nSlavko Ćuruvija fondacija: Iznenađeni i razočarani odlukom Apelacionog suda (VIDEO)\nIvana Stevanović, direktorka Slavko Ćuruvija fondacije, izjavile je u emisiji N1 Studio Live da su bili "iznenađeni i razočarani" odlukom Apelacionog suda u Beogradu koji je ukinuo prvostepenu presudu u slučaju ubistva vlasnika i novinara "Dnevnog telegrafa", Slavka Ćuruvije.\nStevanović: Na redakcije se „puca“ iz svih oružja\nPismo koje je evropskom komesaru za proširenje Oliveru Varheiju uputila grupa od 21 poslanika Evropskog parlamenta ukazujući na "ekstremno uznemirujuću" situaciju sa poštovanjem ustavnih i ljudskih prava u Srbiji vratiće novinare na konferencije zdravstvenog Kriznog štaba, nada se izvršna direktorka "Fondacije Slavko Ćuruvija" Ivana Stevanović.


Vesti online / Sport / Fudbal / "Paklenu" ponudu za Nejmara\nSiti planira da pošalje ponudu od 120 miliona i Gabrijela Žezusa za transfer jednog od najboljih fudbalera sveta Nejmara, prenosi španski Don Balon.\nGvardiola hoće da učini Brazilca najbolje plaćenim igračem današnjice, ali neće mu biti lako da ostvari transfer jer PSŽ nema nameru da ga se odrekne.\nPored toga, Nejmar se dovodi u vezu i sa povratkom u Španiju, u bivši klub Barselonu ili Real Madrid, a i sam je nedavno priznao da je sa takvim velikanima teško ući u trku za potpis fudbalera.\nIpak, Gvardiola neće odustati lako i zato je namerava da u drugom smeru pošalje Nejmarovog sunarodnika i talentovanog napadača Gabrijela Žezusa.\nNejmar je leta 2017. godine potpisao za PSŽ u rekordnom transferu od 222 miliona evra.\nFUDBAL Mesi želi da se Nejmar vrati u Barselonu\nFUDBAL PSŽ pušta Nejmara u Španiju sledećeg leta


Za naslov ove dopisnice zaslužan je profesor Fakulteta primenjenih umetnosti Čedomir Vasić, koji je prošlog petka na otvaranju izložbe o Anastasu Jovanoviću u Domu Vojske Srbije ocenio da je autoportret jednog od prvih srpskih fotografa, litografa, slikara i pionira modernog vizuelnog jezika u nas, zapravo "prvi srpski selfi".\n11. septembar 2017. 14:19\nAnastas Jovanović nije glavni junak ovog "dopisa", ali ima zapaženu sporednu ulogu u jednoj od epizoda u knjizi "Vodič kroz ljubavnu istoriju Beograda" Nenada Novaka Stefanovića, o kojoj je ovde reč. Kao što postoji hrana za dušu, tako postoje i knjige sličnog žanra, u koje spada i Stefanovićevo novo delo - preporučljivo svim Beograđanima kojima rodni grad, zahvaljujući urbicidu sklonoj odlazećoj gradskoj upravi, već poduže liči na svoje fotografije iz Drugog svetskog rata u kome su ga bombardovali i Nemci i saveznici.\nStefanovićeva knjiga, čiji je moto "jedna kuća - jedna ljubavna priča" za dva meseca od objavljivanja doživela je dva izdanja, a na top-listi svog izdavača - Lagune - drži visoko četvrto mesto. Već je proglašena za arhitektonski i istorijski vodič kroz prestonicu Srbije, književni bedeker za istraživanje Beograda, u kome su se tokom višedecenijskog autorovog istraživanja spojili faktografija o zdanjima i ličnostima, sentimentalne povesti i urbana mitologija. U okviru 37 ljubavnih priča, koje povezuju vreme od 19. veka do posleratnog komunističkog perioda, jedna od prvih vladarskih storija posvećena je knezu Mihailu i kneginji Juliji.\nPotomak plemićke porodice Hunjadi, rodila se u Beču, gde je na dvoru upoznala imućnog kneza Mihaila i za njega se udala dok je bio u izgnanstvu. Stefanović tvrdi da je pre udaje bila povremena ljubavnica cara Franje Josipa, a da je povod za razvod od srpskog kneza njeno neverstvo - veza sa vojvodom Karlom od Adenberga, za kog se udala posle ubistva kneza Mihaila. U celu tu stvar, kao upravnik kneževog dvora, bio je upućen i Anastas Jovanović, zahvaljujući kome je dnevnik kneza Mihaila o tom delu njegovog života čuvan u tajnosti sve do 1992. godine. Na izložbi Anastasa Jovanovića portreti kneza Mihaila i kneginje Julije imaju centralno mesto. Nedaleko od njih je i litografija ćerke kneza Aleksandra Karađorđevića kneginje Kleopatre, za koju se vezuju priče o navodnoj tajnoj neostvarenoj ljubavi sa knezom Mihailom, koja umalo nije izmirila poslednje dve srpske vladarske dinastije.


Sastanak predstavnika Vojske i boračkih udruženja - Grad Prokuplje\nU svečanoj sali Opštine Prokuplje održan je sastanak predstavnika Vojske Srbije i predsednika boračkih udruženja i organizacija.\nPrisutne je pozdravio predsednik Opštine Prokuplje Miroljub Paunović i članica Opštinskog veća Milica Erić,poželevši im uspeh u radu. Tom prilikom predsednik Paunović je izrazio zadovoljstvo zbog dosadašnje uspešne saradnje i naglasio da će lokalna samouprava i ubuduće podržavati sve njihove aktivnosti.\n– Ovaj sastanak je inicirala lokalna samouprava u saradnji sa Vojskom,sa željom da se obeležavanje istorijskih datuma ubuduće organizuje na višem nivou onako kako priliči tim događajima i žrtvama ratova i da to bude u duhu tradicije i kulture našeg naroda,rekao je predsednik Opštine Prokuplje.\nPredstavnici Vojske Srbije potpukovnik Željko Petrović i major Dejan Lukić su izneli plan učešća jedinica 3. brigade KoV u obeležavanju godišnjica istorijskih događaja oslobodilačkih ratova Srbije na lokalnom nivou u 2015. godini. Od prisutnih predstavnika boračkih udruženja zatraženo je da se izjasne da li smatraju da nedostaje još neki značajni istorijski datum koji bi ušao u plan učešća Vojske u njegovom obeležavanju u narednoj godini. Takođe je dogovoreno da je neophodno formiranje komisije koja bi brinula o istorijskim spomenicima o održavanju mesta gde se oni nalaze,kao i o podizanju novih spomen obeležja.


► Najmanje 100 poljskih navijača privedeno u Skoplju\nKako se navodi, navijači poljske fudbalske reprezentacije su se potukli između sebe u blizini stadiona "Toše Proeski" na kojem će biti odgirana utakmica, nakon čega ih je policija uhapsila u odvezla u dva gradska autobusa.\nPoljski navijači koji su juče počeli da pristižu u Skoplje odmah po dolasku su počeli da izazivaju nered po gradu i sinoć su privedena četiri navijača koji su se između sebe potukli u jednom kafiću na centralnom gradskom trgu "Makedoniija".\nMakedonska policija je potvrdila dolazak 2.000 navijača iz Poljske, čiji "ultrasi" važe za jednu od najegresvnijh navijačkih grupa, na meč kvalifijacija za Euro 2020. Utakmica terećeg kola Severna Makedonija Poljska počinje u 20.45.\nNovih 12 smrtnih slučajeva u S. Makedoniji, najviše od početka epidemije\nMinistarstvo zdravlja Severne Makedonije objavilo je danas da je preminulo još 12 osoba sa korona virusom, što je najviše u jednom danu od početka epidemije.\nU S.Makedoniji još osam umrlih i 136 zaraženih korona virusom\nU Severnoj Makedoniji umrlo je još osam osoba sa korona virusom i registrovano je 136 novih slučajeva te zaraze, objavio je danas ministar zdravlja Venko Filipče.\nNovih šest smrtnih slučajeva i 156 zaraženih u S. Makedoniji\nU Severnoj Makedoniji umrlo je još šest osoba sa korona virusom i registrovano 156 novih slučajeva zaraze, objavio je danas ministar zdravlja Venko Filipče.\nZdravstveni zvaničnici kritikovali su danas navijače fudbalskog kluba Napoli koji su izašli na ulice da proslave osvajanje Kupa Italije, a nisu se pridržavali potrebnih mera u cilju...


Nania Auto sedište First Maxim Graphic Black 074076 - Prodaja, Cena\nŠifra proizvoda: 44836. Poslednja cena bila je: . 5190 din\nKarakteristike proizvoda: Nania Auto sedište First Maxim Graphic Black 074076\nOpis proizvoda: Nania Auto sedište First Maxim Graphic Black 074076\nU skladu sa tim, sedište se može postaviti u jedan od 5 mogućih položaja, a sigurnosni pojasevi u jedan od 3 moguća položaja. Ovo sedište ima široku i čvrstu osnovu i veoma je lako za montiranje. Navlaka se može skinuti i opati radi lakšeg održavanja.\nIzdiktirajte operateru šifru proizvoda - šifra ovog proizvoda je: 44836\nSifra 44836, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 44836, 2, Pavle Milosevic, Obalska 18, 11000, Beograd, 063123123, pavmi@szk.com


Makedonija može da prihvati maksimalno 2.000 izbjeglica\nMakedonija može da prihvati maksimalno 2.000 izbeglica, izjavio je makedonski predsednik Đorđe Ivanov, posle najavljenog plana Evropske unije (EU) o uspostavljanju 100.000 mesta za zbrinjavanje izbjeglica u Grčkoj i na Balkanu.\n"Prihvatni kapacitet Makedonije je maksimalno 2.000 izbjeglica, uz pomoć Agencije UN za izbjeglice i Crvenog krsta", rekao je Ivanov makedonskim novinarima u Briselu.\nNa samitu EU i Zapadni Balkan u Briselu je sinoć dogovoreno da se duž puta migranata od Grčke preko Zapadnog Balkana i članica EU uspostavi 100.000 mjesta za zbrinjavanje izbjeglica u vrijeme nadolazeće zime, a od čega će 50.000 mjesta biti na Zapadnom Balkanu.\nMakedonija može da bude "samo tranzitna zemlja" i nema kapacitete za prihvat velikog broja izbjeglica na svojoj teritoriji u slučaju zatvaranja koridora za odlazak izbeglica u zemlje Zapadne Evrope, rekao je Ivanov.\n"Spremni smo za saradnju, ali kao tranzitna zemlja, ne kao zemlja u kojoj će izbjeglice boraviti dugoročno. Nadamo se da granice neće biti zatvorene", rekao je makedonski predsjednik.


Počela nova školska godina: prvacima podeljeni paketići - Portal Moj Bečej - Bečejske opštine iz ugla građana!\nPočela nova školska godina: prvacima podeljeni paketići\nZa investicije u obrazovanje 400 miliona dinara\nSre sep 5\nNova školska godina u bečejskoj opštini donela je tri đaka prvaka više nego lane, pa su predsednik opštine Dragan Tošić i saradnici podelili 325 prvarica i paketića za bezbedan odlazak u i povratak iz škole. Na taj način se „prvačićima“ poželeo srećan, uspešan i bezbedan ulazak u novi period života.\nPrilikom posete OŠ „Sever Đurkić“ prvi čovek bečejke opštine izneo je podatak da će u bečejsko obrazobvanje biti uloženo oko 400 miliona dinara.\n-U ovu školu biće uloženo oko 300 miliona dinara, jer se prvobitni projekat kompletne rekonstrukcije škole proširio i na investicije u kuhinji i fiskulturnoj sali. Više nisu sredstva problem, već kako ćemo organizovati nastavu kad počnu radovi. Bilo bi idealno kada bi se sve radilo tokom letnjeg raspusta, a ako se krene ranije, onda ćemo morati da nađemo rešenja koje će stvarati najmanje problema. Oko 100 miliona je odobreno za projekat rekonstrukcije ŠOSO „Bratstvo“ u Ulici Đure Jakšića, gde će se pretresti krovna konstrulcija, urediti učionice i sanitarni čvorovi, istakao je predsednik Dragan Tošić.\nKad je reč o ulaganju u obrazovanje, akutno pitanje je šta će biti sa nastavkom izgradnje fiskulture sale OŠ „Petefi Šandor“, koja je započeta 2010. godine i obećanje da će biti završena za 50. rođendan ne da se izjalovilo, nego se i dalje daju obećanja bez pokrića.\n-Ostala je još poslednja faza u izgradnji pomenute fiskulturne sale, ali ona ne bi trebalo da bude samo školska sala, već i za rekreativce u Donjem gradu. Po svemu sudeći nedostajućih 200.000 evra obezbediće Ministarstvo omladine i sporta u partenrstvu s donatorima iz Italije i u narednoj godini bi trebalo da se sala stavi u funkciju, novo je obećanje predsednika bečejske opštine Dragana Tošića.\nOvim se ne završava briga oko školstva u Bečeju, jer će lokalna samouprava uložiti napor da obezbedi sredstva i za rekonstrukciju OŠ „Šamu Mihalj“.\nOznake: Osnovna školaprvi razred


Kod pristalica Čelika pronađen spid, jedan navijač uhapšen – Sport Centar Kod pristalica Čelika pronađen spid, jedan navijač uhapšen – Sport Centar\nNa području koje pokriva Policijska uprava Banjaluka je tokom pojačane kontrole kod tri vozača utvrđeno prisustvo opojnih droga, a kod devet prisustvo alkohola u organizmu. Zbog droge uhapšen i navijač zeničkog Čelika.\nPojačana kontrola prisustva opijata i alkohola kod vozača obavljena je od 9. do 11. marta, saopšteno je iz Policijske uprave Banjaluka.\nIz policije navode i da je prilikom obezbjeđenja fudbalske utakmice između Fudbalskog kluba “Borac” iz Banjaluke i Nogometnog kluba “Čelik” iz Zenice kod jednog navijača iz Zenice pronađena opojna droga spid, javlja SRNA.\nPripadnici Policijske uprave Banjaluka su preduzeli i niz drugih mjera i radnji u kojima su sankcionisana lica zbog počinjenih prekršaja po Zakonu o javnom redu i miru među kojima su bili vrijeđanje, tuča i fizički napad te posluživanje alkohola.\nPolicija će i u narednom periodu nastaviti sa sličnim aktivnostima s ciljem zaštite građana i njihove imovine i prevencije inkriminisanih radnji, navode iz Policijske uprave Banjaluka.


Pečat koji je garancija kvaliteta - PKS-RPK Novi Sad\nPokušalo je nagrade u akciji da se dokopa najmanje 1.500 preduzeća iz Srbije. Tokom proteklih 12 godina pravo da na svoje proizvode utisne oznaku „Najbolje iz Srbije“ steklo ih je 200. Za one najpoznatije ona je potvrda kvaliteta, a za „novajlije“ na tržištu najbolja preporuka i reklama. Ministarstvo trgovine i Privredna komora Srbije 12. put dodeljuju priznanja najboljim „imenima“ naše privrede. Prvi čovek PKS, Marko Čadež, za „Novosti“ objašnjava šta je titula donela dobitnicima.\n– Akcija „Najbolje iz Srbije“ je jedinstvena pre svega po objektivnosti i kompleksnosti metodologije zasnovane na kombinaciji tržišno-finansijskih kriterijuma, percepcije potrošača, poslovnih partnera i eksperata i ocene stručnog žirija. Stalno je unapređujemo. Ove godine biramo najbolje u 24 kategorije. Nova kategorija je najbolji start ap, a nekadašnja kategorija najbolja manifestacija podeljena je na turističku i privrednu. Imamo proizvode koji su u kratkom roku dostigli svetsku konkurentnost i takmiče se uspešno na međunarodnom tržištu.\n– Osim poslovnih rezultata merenih rastom ukupnih prihoda, dobiti preduzeća, investicijama, tržišnim učešćem, u okviru tržišno-finansijskih kriterijuma, posebno se boduje stepen internacionalizacije – broj inostranih tržišta, na kojima je kompanija prisutna i vrednost i učešće izvoza u ukupnoj prodaji. Prodor i širenje na inostranim tržištima je jedan od najboljih dokaza konkurentnosti kompanije i proizvoda. Cilj nam je da se oni koji su ovde uspešni, dokažu i na stranim tržištima. Osim toga od ove godine i prijavljivanje i glasanje je posredstvom veb-sajta, na srpskom i engleskom, tako da za najbolje izvoznike i kandidate u drugim kategorijama mogu da glasaju i njihovi kupci i partneri iz inostranstva.\n– Ima ih dosta u proizvodnji hrane i pića, farmaceutskoj industriji, automobilskoj industriji, uključujući i proizvođače auto-komponenti, kao i u drugim kategorijama trajnih potrošnih dobara. Očekujemo više preduzeća iz izvozno rastućeg IT sektora.\n– Nagrada je potvrda uspeha, kvaliteta, izuzetnosti, konkurentnosti i daje im dodatnu vrednost, neku vrstu garancije pred potrošačima i poslovnim partnerima. U anketama koje smo radili u godinama nakon dodele ovog priznanja, dobitnici ističu da im je izbor i znak „Najbolje iz Srbije“ na njihovim proizvodima doneo najbolju promociju, veću prepoznatljivost proizvoda i kompanija, gde god da se pojave. Koliko je to bitno velikima i već poznatima, još je značajnije za male firme i lokalne brendove. Prošle godine je recimo u kategoriji najboljeg lokalnog brenda pobedila firma „Carpe diem“. Dvoje mladih fakultetski obrazovanih ljudi rešili su da pokrenu svoj biznis, počeli su sa 58 kozica kupljenih u manastiru Kovilj i proizvodnjom kozjeg sira. Danas imaju 140 koza i široku paletu proizvoda, za samo godinu ušli su u sve markete i postali nacionalni brend.\n* DA li ćete pratiti pobednike u kategoriji start apova da vidite hoće li „preživeti“ na tržištu?\n– Za nagradu konkurišu start ap kompanije koje postoje od 2014, koje žive već dve godine, već se potvrđuju na tržištu, privlače investicije. Zbog specifičnosti ovih firmi, definisani su posebni kriterijumi, primereni njima. I pobednici i oni koji uđu u najuži izbor već su potvrdili potencijal. Mi ćemo ih pratiti, podržati da opstanu, povezivati ih međusobno i sa velikim domaćim i stranim kompanijama, omogućiti im odlaske na sajmove u inostranstvu…\nPrijave na www.najboljeizsrbije.rs\nZa Kineze fali milion krava\nOvakvom proizvodnjom, upozoravaju stručnjaci, Srbija nikada neće moći da proizvede 500.000 tona goveđeg mesa. Da bi zadovoljili želje sa…


Višegrađanke triumfalno završile sezonu iz snova\nVIŠEGRAD – U meču poslednjeg 18-og kola prvenstva Republike Srpske koji je odigran sinoć u Višegradu odbojkašice He na Drini očekivano i sa pola snage savladale su Kozaru iz Gradiške maksimalnim razultatom 3:0 po setovima 25:16, 26:11 i 25:17….\nVIŠEGRAD – U vikendu pred nama na rasporedu su mečevi poslednjeg 18. kola Prve lige Republike Srpske, a He na Drini iz Višegrada dočekaće odbojkašice Kozare. Posle sezone iz snova, sa skorom 17:0 i potvrede dva kola prije kraja…\n„Višegradske vile“ u Premijer ligi\nVIŠEGRAD – Tokom vikenda odigrano je 16. kolo Prve lige Republike Srpske za odbojkašice. Sezonu iz snova nastavile su odbojkašice He na Drini iz Višegrada. Savladale su na domaćem parketu ekipu Hercegovca iz Bileće sa 3:1 po setovima 25:18,…\nOdbojkašice HE na Drini igraju za prvaka Republike Srpske i povratak u Premijer ligu\nVIŠEGRAD – Tokom vikenda na rasporedu su utakmice 16. kola prvenstva Republike Srpske, a liderski sastav iz Višegrada HE na Drini dočekaće odbojkašice Hercegovca iz Bileće. U dosadašnjem dijelu sezone izabranice trenera Jove Sarića bile su ubjedljive. Upisale su…\nVišegrađanke peglaju redom\nVIŠEGRAD – Tokom vikenda odigrani su mečevi 12. kola Prve lige Republike Srpske. Odbojkašice iz Višegrada lider na tabeli, bez pardona i sve redom peglaju u borbi za titulu prvaka Republike Srpske i povratak u Premijer ligu. „Višegradske vile“:…\nOdbojkašice „HE na Drini“ potopile Inovu\nVIŠEGRAD – Derbi meč odbojkašica Prve lige Republike Srpske između domaće Inove i gošći iz Višgerada bio je to samo na papiru. Lider šampionata Republike Srpske lako je sa 0:3 porazio tim Inove. Da će ovo biti dan igračica…\nVIŠEGRAD – Tokom vikenda utakmicama 9. kola prvenstva Republike Srpske stavljena je tačka na prvu polovinu nadmetanja te slijedi pauza do 16/17 februara naredne godine kada se borba za bodove nastavlja. Liderski sastav prvoligaškog karavana Republike Srpske, odbojkašice He…\nOdbojkašice HE na Drini poražene posle pet setova\nVIŠEGRAD – Odbojkašice He na Drini nisu uspjele plasirati se u polufinale Kupa Republike Srpske. Višegrađanke su sinoć u meču 1/4 finala u najmasovnijem odbojkaškom takmičenju u maratonskom meču, gdje su odlučivale nijanse. sportska sreća nadigrane od Paljanki razultatom…\nNatalija Filipovac se vratila u redove odbojkašica HE na Drini\n05. septembra 2018.\nVIŠEGRAD – Jedna od najboljih odbojkašica BiH na poziciji „libero“ Višegrađanka Natalija Filipovac, posle petogodišnjeg boravka u paljanskim Jahorinkama“ i pored primamljivih ponuda i ekipa iz okruženja, odlučila je ovog ljeta da ponovo obuče dres najdraže ekipe OK „He…\nVišegrađanke u polufinalu Kupa RS\nVIŠEGRAD – Odbojkašice „He na Drini“ pobjedom na domaćem terenu nad ekipom „Modriče“ sa 3:1 (19:25, 25:18, 25:28, 25:23) plasirale su se u polufinale Kupa Republike Srpske.Podmlađeni sastav Višegrađanki uspio je preokrenuti i pred 200 gledalaca savladadi gostujuću ekipu….


Povećane takse! – Udruženje fudbalskih sudija i instruktora Kantona Sarajevo\n16/06/2021 Aktuelnosti, UFSIKS\nNakon višegodišnjeg potraživanja i upućivanja zahtjeva od strane Udruženja fudbalskih sudija i instruktora Kantona Sarajevo vezano za povećanje taksi za suce na Kantonalnoj i omladinskim ligama Kantona Sarajevo, takse na pomenutim ligama su konačno povećane na 2. sjednici Izvršnog odbora Fudbalskog saveza Kantona Sarajevo, održanoj dana 4. 2. 2021. godine.\nTako da su nakon usvajanja zahtjeva Udruženja takse sada u iznosima:\nKantonalna liga: glavni sudija 75 KM, aistent 50 KM, delegat 75 KM,\nOmladinska liga: glavni sudija 25 KM, asistent 15 KM, delegat 25 KM,\nPjetlići i cicibani: sudija 10 KM, delegat 10 KM.\nDok će nove naknade za prevoz biti:\nGradske općine, Vogošća i Ilidža: 5 KM,\nHadžići, Ilijaš, Župča, Pale i Lukavica: 10 KM,\nSokolac: 25 KM.\nIako znamo da naše Udruženje godinama iza nas slovi kao baza najkvalitetnijih kadrova na području Bosne i Hercegovine gdje imamo predstavnike na svim rangovima takmičenja, kao i to da svake godine edukujemo najveći broj mladih sudaca,bili smoi suočeni sa velikim odlivom mladih sudaca.\nNaime, provedenom analizom vezano za odliv mladih sudaca iz našeg Udruženja, a koji su sudili Kantonalnu i omladinske lige KS, došli smo do saznanja da je 90% sudaca napustilo ovaj poziv zbog premalih taksi. Suđenje su napuštali suci koji su tek počeli suditi, pa čak i oni koji su se već bili afirmisali i koji su bili prepoznati od strane Udruženja kao perspektivni suci. Suočeni sa mnogim odlascima došlo se u situaciju da nemamo dovoljno sudaca za jedno kolo, već su komesari liga morali angažovati suce sa većih rangova (ukoliko su slobodni), kao i angažovati suce da sude po cijeli dan i tako „trče“ sa terena na teren samo da bi stigli da se utakmice odigraju. Svjesni smo da jedan sudac nije u mogućnosti da sudi cijeli dan i da je to za njih veliko fizičko i psihičko opterećenje (nedostatak snage i koncentracije), te da istim tempom ne može suditi prvu i npr. Petu utakmicu u jednom danu.\nVodeći se analizom i kroz razgovore sa sucima, u više navrata smo slali zahtjeve na adresu FSKS vezano za povećanje taksi, sve u cilju da bi spriječili odlazak sudaca i da bi takmičenja bila što regularnija i kvalitetnija, ali svaki put smo odbijani, dok su na svim ligama od Premijer, Prve i Druge lige takse znatno povećane zadnjih godina. Također, takse su porasle i u drugim Kantonima širom F BiH, samo u našem Kantonu se nisu mijenjale zadnjih 25 godina tako da smo došli u situaciju da su suci u Kantonu Sarajevo mnogo manje plaćeni nego u ostalim Kantonima.\nMoramo napomenuti da se takse na navedenim ligama nisu mijenjale zadnjih 25. godina, tačnije od osnivanja istih, a svi smo svjesni da su troškovi života porasli drastično, čak i više od 100% u odnosu na period od prije 25. godina. Naime, suci koji sude u ovim rangovima imaju taksu:\nU poređenju sa Premijer ligom, sudac na Kantonalnoj ligi KS ima 13 puta manju taksu.\nIako ovo povećanje nije veliko, u mnogome će pomoći da zadržimo i edukujemo novi kadar koji će u budućnosti predstavljati naše Udruženje, Kanton Sarajevo kao i Bosnu i Hercegovinu na svim rangovima takmičenja pa i u Europi.\nOvim putem želimo da se zahvalimo Izvršnom odboru FSKS što je uvažio naš zahtjev i time podržao edukaciju i razvoj mladih sudaca !